© KoDi Art / Shutterstock\nΚαθώς το ελληνικό #metoo συνεχίζεται με αμείωτη ένταση, ζητήσαμε από τρεις αρμόδιους φορείς να εντοπίσουν την πηγή του κακού.\n«Στις τάξεις και στα σπίτια μας μεγάλωσαν οι συμμαθητές του Γιακουμάκη» λέει, βάζοντας τελεία και παύλα στην τοποθέτησή του, ο Κωστής Παπαϊωάννου, εκπαιδευτικός και Διευθυντής του Σημείου για τη Μελέτη και την Αντιμετώπιση της Ακροδεξιάς. Ποιο είναι το θέμα μας; Τα πατροπαράδοτα στερεότυπα, τα κορίτσια που παίζουν με κούκλες όσο τα αγόρια προπονούνται σε πολεμικά παιχνίδια, οι πληγές που αφήνουν οι αυστηρές διαχωριστικές γραμμές, οι έμφυλες διακρίσεις και, τελικά, το ερώτημα του κατά πόσο ή όχι ο σεξισμός γεννιέται ή, τουλάχιστον, εκτρέφεται στα ελληνικά σχολεία.\nΤι συμβαίνει όμως στις αίθουσες και τα προαύλια; «Στον χώρο της εκπαίδευσης μπορούν να εντοπιστούν πρακτικές με υπόβαθρο έμφυλων διακρίσεων: από τη χρήση της γλώσσας μέσα στην τάξη μέχρι στερεοτυπικούς έμφυλους ρόλους αντρών και γυναικών εκπαιδευτικών. Αυτά διαφέρουν από σχολείο σε σχολείο, μπορεί ο διευθυντής να δίνει τον τόνο στη μία ή την άλλη κατεύθυνση. Θα έλεγα όμως ότι το ίδιο το σώμα των ελλήνων εκπαιδευτικών πρέπει πρώτα να κοιτάξει στον καθρέφτη» σημειώνει με νόημα ο Κωστής Παπαϊωάννου.\nΣτη συνέχεια, ο τόνος του γίνεται περισσότερο οξύς και δείχνει να μη μασά τα λόγια του: «Θυμίζω τις αδιανόητες σκοταδιστικές, ευθέως ρατσιστικές αντιδράσεις πολλών συναδέλφων στη θεματική εβδομάδα των έμφυλων ταυτοτήτων. Μην πάμε μακριά: εδώ, ανάμεσά μας, στην τάξη, στον διάδρομο, στη συνεδρίαση του συλλόγου διδασκόντων είναι ο “Έλληνας μάγκας και νταής”. Εδώ, η δασκάλα αναπαράγει τα χειρότερα έμφυλα στερεότυπα για το φύλο της. Εδώ, ο θεολόγος ή ο μαθηματικός μιλάει απαξιωτικά για όσους δεν είναι “αρκετά άντρες”. Ο φιλόλογος σχετικοποιεί την απαξία προς όσους καταγγέλλονται για σεξουαλική παρενόχληση και ρίχνει υποψίες στο θύμα».\nΔυστυχώς, φαίνεται πως ο Βαγγέλης Γιακουμάκης ήταν ένα από τα πολλά καθημερινά θύματα ενός επικίνδυνου και πολύ διαδεδομένου φαινομένου. Τα όσα παρακολουθούμε να διαδραματίζονται καθώς το ελληνικό #metoo συνεχίζεται με αμείωτο ρυθμό μάλλον δεν θα έπρεπε να ξαφνιάζουν κανέναν.\nΗ γέννηση του σεξισμού\n📍 Στις 16 Φεβρουαρίου στις 16:00, σας καλούμε στη διαδικτυακή συζήτηση με θέμα:”Η ρητορική μίσους στο διαδίκτυο και ο…Δημοσιεύτηκε από Ελληνική Ένωση για τα Δικαιώματα του Ανθρώπου στις Παρασκευή, 12 Φεβρουαρίου 2021\nΕθιμοτυπικά τελευτουργικά όπου οι γυναίκες οφείλουν να υποτάσσονται στον άντρα. Σεξιστικά αστειάκια σε οικογενειακά τραπέζια. Παιδικά πάρτι όπου τα κοριτσάκια οφείλουν να φτιασιδώνονται έτσι ώστε να μαθαίνουν σιγά σιγά να τραβούν τα βλέμματα των υποψήφιων γαμπρών. Είναι άραγε τόσο υπερβολικές αυτές οι εικόνες ή μήπως δεν θέλουμε να δούμε κάτι πιο φανερό από τον εκτυφλωτικό ήλιο;\n«Νομίζω ότι ο σεξισμός υπάρχει διάχυτος σε κάθε ηλικία» αναφέρει στη συζήτησή μας, η Μαριτίνα Παπαμήτρου, επιστημονική συνεργάτιδα της Ελληνικής Ένωσης για τα Δικαιώματα του Ανθρώπου (ΕΛΕΔΑ).\nΠοια είναι όμως εκείνη η στιγμή που γεννιούνται οι έμφυλες διακρίσεις; «Το άτομο καλείται να μάθει και να φέρει εις πέρας τον προβλεπόμενο ρόλο του στην κοινωνία ήδη από τη γέννηση. Ο ρόλος αυτός αποδίδεται, μάλιστα, και πριν από αυτή με την απλή ερώτηση “είναι αγόρι ή κορίτσι;”. Ήδη από τη βρεφική ηλικία, τα παιδιά μεγαλώνουν με βάση το δίπολο αγόρι-κορίτσι, μαθαίνοντας ότι ανάλογα με το βιολογικό τους φύλο αντιστοιχούν διαφορετικά χρώματα, παιχνίδια και συνακόλουθα ρόλοι: Ροζ, κούκλες και επαγγέλματα φροντίδας για τα κορίτσια, μπλε, αυτοκίνητα και τεχνικά επαγγέλματα για τα αγόρια. Έτσι, η κατεύθυνση της κοινωνικοποίησής μας προδιαγράφεται, κατά κάποιον τρόπο, από τη στιγμή που γεννιόμαστε βάσει των παγιωμένων κοινωνικών αντιλήψεων περί φύλου».\nΠώς θα χαρακτήριζε, λοιπόν, με βάση αυτές τις παραμέτρους την ελληνική αλλά και μάλλον κάθε κοινωνία του πλανήτη; «Σε μία σεξιστική κοινωνία, το παιδί γαλουχείται πιστεύοντας ότι οτιδήποτε ξεφεύγει από τις κοινωνικές νόρμες, αυτόματα κατηγοριοποιείται ως προβληματικό -και είτε πρέπει να περιθωριοποιηθεί είτε να επανέλθει στην “τάξη” σημειώνει η Μαριτίνα Παπαμήτρου, τονίζοντας όμως ότι όλο αυτό δεν σταματά εκεί.\n«Αυτό ισχύει ακόμα περισσότερο κατά την ενηλικίωση, όπου ο σεξισμός συνεχίζει φυσικά να αναπαράγεται και να τραυματίζει: στις διαπροσωπικές σχέσεις, στον εργασιακό χώρο, στο δημόσιο λόγο. Όσο πιο βαθιά ριζωμένες είναι οι στερεοτυπικές αντιλήψεις κατά την παιδική ηλικία, τόσο πιο δύσκολη είναι η καταπολέμησή τους στην ενήλικη ζωή».\nΤο μάθημα της σεξουαλικής αγωγής\nΟ Συνήγορος δίνει οδηγίες στα παιδιά προσφυγικής και μεταναστευτικής προέλευσης για συνηθισμένες παραβιάσεις των δικαιωμάτων τουςhttps://www.synigoros.gr/paidi-dikaiomata/Δημοσιεύτηκε από ΣΥΝΗΓΟΡΟΣ ΤΟΥ ΠΟΛΙΤΗ – THE GREEK OMBUDSMAN στις Παρασκευή, 1 Μαρτίου 2019\nΕίναι γνωστό πως για κάθε σοβαρό πρόβλημα η πρόληψη είναι πολύ καλύτερη από την καταπολέμηση. Δυστυχώς, ζούμε σε μία χώρα που η νόρμα θέλει να αφήνεις για αύριο αυτά που μπορείς να κάνεις σήμερα. Παρ’ όλα αυτά, είναι ξεκάθαρο ότι το ζήτημα του σεξισμού γεννιέται ήδη από πολύ μικρή ηλικία στο μυαλά των αυριανών πολιτών.\nΜπορεί, λοιπόν, να υπάρξει εκπαίδευση στο θέμα της ουσιαστικής ισότητας των φύλων; «Δεν υπάρχει εκπαίδευση αναφορικά με τις έμφυλες διεκδικήσεις. Η σεξουαλική διαπαιδαγώγηση, όμως, των παιδιών από νωρίς μπορεί να συμβάλλει στην αντιμετώπιση μίας σειράς κινδύνων σε βάρος των δικαιωμάτων των παιδιών, συμπεριλαμβανομένης και της καταπολέμησης έμφυλων στερεοτύπων. Χρειαζόμαστε ένα τέτοιο μάθημα υποχρεωτικά στα σχολεία» αναφέρει χαρακτηριστικά η Θεώνη Κουφονικολάκου, Βοηθός Συνήγορος για τα Δικαιώματα του Παιδιού.\nΓια ποιους λόγους, όμως, θεωρεί τόσο σημαντικό αυτό το μάθημα; «Καταρχάς, επειδή έχουμε ανάγκη την προστασία των παιδιών από σεξουαλική κακοποίηση. Όταν τα παιδιά μαθαίνουν από νωρίς τα όρια του σώματός τους γνωρίζουν και πότε αυτά παραβιάζονται καθώς και πώς να προστατευθούν σε περίπτωση παραβίασης. Εξάλλου, η έλλειψη γνώσης και η ντροπή είναι τα εργαλεία εκείνων που κακοποιούν ανηλίκους. Επίσης, πρέπει επιτέλους να αποδομήσουμε τις κυρίαρχες αναπαραστάσεις αναφορικά με την αρρενωπότητα και τη θηλυκότητα, δηλαδή πρέπει να σταματήσουμε να προσδοκούμε συγκεκριμένες συμπεριφορές από τα αγόρια και άλλες από τα κορίτσια, διότι έτσι πνίγουμε την ελεύθερη έκφραση των παιδιών και εμποδίζουμε την ομαλή ανάπτυξή τους».\nΕίναι, τελικά, τόσο κακό να υπάρχουν συγκεκριμένα πατροπαράδοτα στερεότυπα; «Στην Ελλάδα έχουμε εγκλωβιστεί στην παρωχημένη αντίληψη ότι υπάρχει μόνο μία εκδοχή των φύλων και αυτή η βεβαιότητα εκφράζεται ποικιλοτρόπως (μέσα από ρόλους στο σχολείο, παιχνίδια που απευθύνονται στο ένα ή στο άλλο φύλο). Αυτή, όμως, η βεβαιότητα για το τι είναι κανονικό και τι αποτελεί παρέκκλιση εκθέτει τα παιδιά σε σειρά κινδύνων μεταξύ των οποίων ο εκφοβισμός και η ενδοσχολική βία» συμπληρώνει η Θέωνη Κουφονικολάκου, για να ολοκληρώσει την τοποθέτησή της: «Πρέπει να προστατέψουμε τους εφήβους μας από την άγνοια. Οι έφηβοι στη χώρα μας μαθαίνουν για το σεξ από το διαδίκτυο και δε γνωρίζουν πως να προστατεύσουν την αναπαραγωγική τους υγεία. Ενδεικτικός εξάλλου είναι ο υψηλός αριθμός εκτρώσεων σε έφηβες, που αυτονόητα εκτίθενται σε μία ιδιαίτερα τραυματική εμπειρία».\nΜήπως τα βλέπουμε όλα με περισσότερη απαισιοδοξία από ότι πρέπει; «Μέσα από τα χρόνια τα σχολικά εγχειρίδια έχουν βελτιωθεί αρκετά, δεν είναι αυτά που ήταν. Φυσικά στερεότυπα υπάρχουν. Θα έλεγα ότι η αναπαραγωγή των εθνικών μας μύθων συνεχίζεται, από βιβλία και κυρίως από δασκάλους και δασκάλες. Μαζί αναπαράγονται και έμφυλα μοτίβα. Η έννοια για παράδειγμα της εθνικής λεβεντιάς, της παλικαριάς, της ανδρείας που αντιδιαστέλλεται προς τους λιγότερο “ανδρείους” έχει πολλά να μας πει» εξηγεί ο Κωστής Παπαϊωάννου, αποδίδοντας τα του καίσαρος τω καίσαρι, όσον αφορά τις βελτιώσεις που έχουν προκύψει μέσα από τα χρόνια.\n«Για μένα το σημαντικότερο είναι η απουσία σεξουαλικής αγωγής» έρχεται, όμως, σχεδόν αμέσως να συμπληρώσει ο εκπαιδευτικός και Διευθυντής του Σημείου για τη Μελέτη και την Αντιμετώπιση της Ακροδεξιάς. «Ακόμα και τώρα που αποκαλύπτεται το μέγεθος του προβλήματος, δε μιλάμε για σεξουαλική αγωγή. Ακόμα και τώρα, με ρητά αναγνωρισμένο πρόβλημα έμφυλης βίας, με γυναικοκτονίες, σεξουαλική παρενόχληση σε εκπαιδευτικούς, καλλιτεχνικούς και εργασιακούς χώρους, στο σχολείο δε λέμε στα παιδάκια τι μπορούν και τι δε μπορούν να κάνουν. Από τη δεκαετία του 90 ήταν έτοιμα τα σχολικά εγχειρίδια της σεξουαλικής αγωγής αλλά, βλέπετε, δε συμφωνούσε η Εκκλησία. Και μαζί της βέβαια το πιο συντηρητικό κομμάτι του πολιτικού μας προσωπικού».\nΣτην Ελλάδα, όλα δείχνουν ότι βρισκόμαστε σχετικά πίσω στο θέμα της σεξουαλικής διαπαιδαγώγησης. Τα στοιχεία που μας παρέθεσε ο Συνήγορος του Πολίτη ήταν μάλλον συντριπτικά: Στην Ολλανδία, τα μαθήματα σεξουαλικής αγωγής αρχίζουν από την ηλικία των τεσσάρων ετών· στο Βέλγιο η εκπαίδευση ξεκινά πριν την ηλικία των έξι ετών και συνεχίζεται μέχρι τα 16-17· στη Γερμανία, η σεξουαλική αγωγή έγινε υποχρεωτική στα σχολεία από το 1968· στις Δανία, Φινλανδία και Αυστρία από το 1970· στη Γαλλία από το 1998 και στη Σουηδία διδάσκεται από το 1942 και αναμεταδίδεται ραδιοφωνικά από το 1954.\nΤι γίνεται στη χώρα μας; «Στην Ελλάδα ο ν.4692/20 εισήγαγε πιλοτικά εργαστήρια δεξιοτήτων με θεματικούς κύκλους που περιλαμβάνουν και τη σεξουαλική αγωγή. Η αρμόδια διεύθυνση του Ευρωπαϊκού Κοινοβουλίου για τη σεξουαλική αγωγή στην Ευρωπαϊκή Ένωση, όμως, επισημαίνει ότι η καλύτερη ποιότητα του πλαισίου της σεξουαλικής αγωγής συνδέεται με την υποχρεωτικότητα των μαθημάτων και με ένα επίσημο πρόγραμμα το οποίο περιλαμβάνεται στο γενικό εκπαιδευτικό curriculum» επισημαίνει η Θεώνη Κουφονικολάκου. Κάτι, δηλαδή, που δε συμβαίνει μέχρι στιγμής.\n«Στόχος της Εκπαίδευσης είναι η ανάπτυξη του σεβασμού και η προετοιμασία των παιδιών για μια υπεύθυνη ζωή. Η ανάπτυξη γνωστικών δεξιοτήτων και χαρισμάτων είναι μέρος μόνο αυτής της διαδικασίας, αλλά θεσμικά φαίνεται να έχουμε “ρίξει” εκεί όλο μας το βάρος» αναφέρει η Βοηθός Συνήγορος, για να συνεχίσει: «Επομένως, θα έπρεπε να δοθεί πολύ μεγαλύτερη έμφαση στην ενεργό συμμετοχή των παιδιών, στο διάλογο με εντιμότητα και ειλικρίνεια με στόχο την οικοδόμηση της ταυτότητας των παιδιών σε στέρεες βάσεις και στην κατανόηση και συμπερίληψη της εκάστοτε διαφορετικότητας. Όσο πιο ασφαλή και αποδεκτά αισθάνονται τα παιδιά στην οικογένεια, στη σχολική κοινότητα και τις κοινωνικές σχέσεις τους τόσα πιο πολλά βήματα κάνουμε προς την κατάκτηση της κοινωνικής συνοχής και την καταπολέμηση της βίας».\nΠοιο είναι ή έστω ποιο θα έπρεπε να είναι τελικά το εκπαιδευτικό ζητούμενο; «Η ανάπτυξη του Δημοκρατικού Σχολείου γενικά και των εργαλείων του (σχολική διαμεσολάβηση, προστασία των παιδιών από τη βία, ανοιχτή και συνεχής επικοινωνία) προάγει την πολύτιμη εμπιστοσύνη μεταξύ παιδιών, γονέων και εκπαιδευτικών. Σε συνδυασμό με την εκμάθηση δικαιωμάτων και υποχρεώσεων με βιωματικές μεθόδους θα αποτελούσε με βεβαιότητα ουσιαστικό πλήγμα στη διαιώνιση της αυθαιρεσίας και της στρεβλής αντίληψης της “κανονικότητας” που θέλει τη βία να μένει κρυφή για καιρό στις κοινωνίες μας, μέχρι να την αντικρίσουμε κατάματα».\nΑντί επιλόγου: Πράξεις και όχι μόνο λόγια\nΔεν ξέρω τι να παίξω στα παιδιάγια τον #εκφοβισμό, την #κακοποίηση, την #έμφυλη #βία, την σεξουαλική #παρενόχληση.Οι…Δημοσιεύτηκε από Σημείο για τη Μελέτη και την Αντιμετώπιση της Ακροδεξιάς στις Τετάρτη, 10 Φεβρουαρίου 2021\nΤο ερώτημα που εγείρεται, μέσα στον καταιγισμό καταγγελιών, είναι φανερό. Τι μπορούμε να κάνουμε ως κοινωνία έτσι ώστε να σταματήσει -ή έστω να ελλατωθεί σε κάποιον βαθμό- ο φαύλος κύκλος του πατροπαράδοτου σεξισμού; Για να το γράψουμε αλλιώς και πιο σωστά: Κάποιοι ήδη έκαναν κάτι, όπως το Σημείο για τη Μελέτη και Αντιμετώπιση της Ακροδεξιάς που ετοιμάζει εκπαιδευτικό υλικό σχετικό με την έμφυλη βία και την κακοποίηση.\n«Κοίτα, πολλοί από εμάς είμαστε εκπαιδευτικοί ή γονείς ή μιλάμε με τα παιδιά των φίλων μας. Δεν μπορούμε να σιγοτραγουδάμε αμήχανα Δεν ξέρω τι να παίξω στα παιδιά για την έμφυλη βία, τον εκφοβισμό, τη σεξουαλική παρενόχληση. Οι έμφυλες διακρίσεις, η τοξική αρρενωπότητα και ο σεξισμός είναι θέμα της εκπαίδευσης. Γιατί το σχολείο οφείλει να αναπνέει με την κοινωνία» είναι η απάντηση του Κωστή Παπαϊωάννου σχετικά με τις δράσεις που ανέλαβαν πρόσφτα ως οργάνωση.\n«Οι συνεχείς καταγγελίες που έρχονται στη δημοσιότητα έχουν ανοίξει με σφοδρότητα το ζήτημα. Πολλοί μιλάνε για ένα ελληνικό me too. Η εκπαίδευση δεν μπορεί να αρκείται στην απλή παρατήρηση του φαινομένου. Ένα άλλο υπουργείο Παιδείας σε μια άλλη χώρα επειγόντως θα προγραμμάτιζε δράσεις, έστω διαδικτυακές. Θα μιλούσαμε για την ομοφοβία, τον σεξισμό και την τοξική αρρενωπότητα στις τάξεις. Αυτό είπαμε να κάνουμε, με τις μικρές μας δυνάμεις» εξηγεί πιο συγκεκριμένα στη συνέχεια.\nΤι ετοιμάζει, λοιπόν, το Σημείο για τη Μελέτη και Αντιμετώπιση της Ακροδεξιάς; «Ένα μικρό, ενδεικτικό εκπαιδευτικό υλικό για διαφορετικές ηλικίες και τάξεις της πρωτοβάθμιας και δευτεροβάθμιας εκπαίδευσης. Ένα υλικό που κλιμακώνεται από τον σεξισμό στη γλώσσα και τα έμφυλα στερεότυπα ως τη λεκτική και σωματική βία. Από τη σεξουαλική παρενόχληση μέχρι την βία και τις γυναικοκτονίες» λέει ο Κωστής Παπαϊωάννου.\nΛίγο μετά, κλείνει με μερικές φράσεις που ακούγονται ως ένα από τα καλύτερα μαθήματα, τα οποία θα μπορούσαμε να πάρουμε όλοι μας, παιδιά και γονείς, μαθητές και εκπαιδευτικοί: «Να μάθουμε στα παιδιά από μικρή ηλικία τι σημαίνει συναίνεση και άρνηση. Ότι μπορεί να υπάρχει άρση της συναίνεσης. Και ότι το “όχι” είναι “όχι”. Αυτό κυρίως!».\nΝαι, αυτό, που ακούγεται τόσο απλό αλλά δε γίνεται κατανοήτο από κάποιους. Είναι πολλοί εκεί έξω, πολίτες υπεράνω πάσης υποψίας και άνθρωποι σε θέσεις εξουσίας, που αρνούνται πεισματικά να καταλάβουν. Γιατί άραγε;\nΜήπως επειδή ο σεξισμός είναι τόσο βαθιά εντυπωμένος στο μυαλό μας; Μήπως επειδή αντιμετωπίζεται από παιδική ήδη ηλικία σαν ένα είδος αναφαίρετου δικαιώματος που κανείς δεν πρέπει να μιλά για αυτό; Σε κάθε περίπτωση το κακό βρίσκεται πολύ βαθιά. Και θα χρειαστεί μεγάλη προσπάθεια για να ξεριζωθεί από τα σπλάχνα της κοινωνίας.


Παραπομπή σε δίκη των δημοσιογράφων του «κυκλώματος εκβιαστών» ζητά η Εισαγγελέας | Η ΚΑΘΗΜΕΡΙΝΗ\n4 Σεπτεμβρίου, 2017 04.09.2017 • 21:49\nΣε δήλωσή του, ο Π. Μουσσάς, μεταξύ άλλων, σημειώνει: «με αφορμή δημοσιεύματα, ότι η εισαγγελέας κ. Κρίνα εισηγείται, την παραπομπή μου σε δίκη, επισημαίνω ότι: Σύμφωνα με το εισηγητικό της, η εγκληματική οργάνωση που κατασκευάσαν στο τμήμα εκβιαστών, σε συνεργασία με το. Μ Μαξίμου – και ήταν η αιτία που παρέμεινα άδικα 360 μέρες προφυλακισμένος – εξαφανίστηκε».\nΣημειώνεται ότι η υπόθεση αφορά καταγγελίες για κύκλωμα που μέσω εκβιασμών αποσπούσε χρηματικά ποσά, που εμφανίζονταν ως διαφημίσεις, από κρατικές και ιδιωτικές επιχειρήσεις. Μετά από καταγγελίες συγκεκριμένης δημοσιογράφου που εργαζόταν στην ΕΥΔΑΠ οι δύο δημοσιογράφοι καθώς και ο αποβιώσας εκδότης Παναγιώτης Μαυρίκος συνελήφθησαν τον Φεβρουάριο του 2016 και εναντίον τους απαγγέλθηκαν κατηγορίες για υποθέσεις απόπειρας εκβίασης.\nΓια την υπόθεση έχει σχηματιστεί άλλη δικογραφία με κατηγορούμενους έντεκα μέλη επιτροπών διαφήμισης της Αttika Bank καθώς και ένα πρώην διευθυντικό στέλεχος της ΕΥΔΑΠ. Η κατηγορία που αποδίδεται στους δώδεκα κατηγορούμενους αφορά το αδίκημα της απιστίας σχετικά με την έγκριση διαφημιστικών καταχωρήσεων σε έντυπα και ιστοσελίδες που συνδέονταν με τον εκλιπόντα εκδότη της εφημερίδας ΑΚΡΟΠΟΛΙΣ για ποσά που κρίνονται «δυσανάλογα υψηλά» σε σχέση με την κυκλοφορία και την επισκεψιμότητα των Μέσων αυτών, γεγονός που δεν εξυπηρετούσε τον σκοπό της διαφήμισης. Το αδίκημα σύμφωνα με την κατηγορία φέρεται να έχει τελεστεί την χρονική περίοδο 2013-2015 και το ύψος της ζημίας για την μεν ΕΥΔΑΠ αγγίζει τα 250.000 ευρώ και για την τράπεζα υπολογίζεται σε ποσό περίπου 380.000 ευρώ.\nΗ αναγκαιότητα της πολιτικής


Ένωση S.L.2- F.L.: Όχι στην αναδιάρθρωση - Δημοκρατική της Ρόδου\nΣημαντικές εξελίξεις προέκυψαν στη συνεδρίαση του διοικητικού συμβουλίου της Ένωσης Super League 2- Football League που έγινε το μεσημέρι της Πέμπτης.\nΤα μέλη του Δ.Σ. αποφάσισαν αρνητικά στο ενδεχόμενο αναδιάρθρωσης των πρωταθλημάτων της S.L.2. και της F.L. που προκρίνει ο υφυπουργός αθλητισμού Λευτέρης Αυγενάκης για την ένωση των δύο κατηγοριών, εμμένοντας στην αρχική τους θέση, ενώ οι μόνοι που μειοψήφησαν ήταν οι τρεις εκπρόσωποι της Football League.\nΑναλυτικά η ανακοίνωση που εκδόθηκε από την λίγκα προς ενημέρωση:\n«Το Δ.Σ. της Super League 2 – Football League κατά την συνεδρίασή του (με μειοψηφία των 3 εκπροσώπων της F.L.) αποφάσισε και εμμένει στην αρχική του θέση όπως να μην υπάρξει αναδιάρθρωση των επαγγελματικών πρωταθλημάτων, να συνεχίσουν να υφίστανται τρεις κατηγορίες S.L.1, S.L.2 και F.L. με τους όρους και τις προϋποθέσεις που προβλέπονται στις προκηρύξεις των πρωταθλημάτων, οι οποίες σύμφωνα με τον Κανονισμό Αγώνων Ποδοσφαίρου της ΕΠΟ δεν μπορούν να τροποποιηθούν μεσούσης της αγωνιστικής περιόδου».\nΈνωση S.L.2- F.L.: Επικυρώθηκαν οι βαθμολογίες Η Ένωση με ανακοίνωση που εξέδωσε, ενημέρωσε ότι επικυρώθηκαν οι βαθμολογίες των…


Τελετών Εορτής Αγίου Διονυσίου\nΚατά το τριήμερο από 23 έως 26 Αυγούστου 2020 η Ζάκυνθος, με κάθε επισημότητα και εναρμονιζόμενη με τις Κ.Υ.Α. για την αποφυγή μετάδοσης του Covid-19, εορτάζει την Μετακομιδή εκ Στροφάδων του Ιερού Σκηνώματος του Προστάτη και Πολιούχου της Αγίου Διονυσίου, σύμφωνα με το ακόλουθο πρόγραμμα:\nΤην Κυριακή, 23 Αυγούστου 2020, ώρα 7 το απόγευμα, θα γίνει η Κάθοδος του Σεβασμιωτάτου Μητροπολίτου Ζακύνθου από την Ιερά Μονή στον Ιερό Ναό. Αμέσως μετά θα ακολουθήσει Δοξολογία με Περιφορά του σεπτού Σκηνώματος του Αγίου Διονυσίου μέσα στον Ναό και στη συνέχεια θα τελεσθεί Μέγας Εσπερινός.\nΤην Δευτέρα, 24 Αυγούστου 2020, κυριώνυμο ημέρα της εορτής, ώρα 2 μετά τα μεσάνυχτα, θα αρχίσει ιερά Αγρυπνία.\nΤο πρωί, ώρα 7.30, θα αρχίσει η Ακολουθία του Όρθρου και αμέσως μετά θα τελεσθεί το Αρχιερατικό Συλλείτουργο.\nΤην ίδια ημέρα, ώρα 8 το απόγευμα, θα γίνει Δέηση ενώπιον του Αγίου. Η Λιτανεία ΔΕΝ θα πραγματοποιηθεί.\nΤην Τετάρτη 26 Αυγούστου 2020, ώρα 8.30 το πρωί θα τελεσθεί Αρχιερατικό Συλλείτουργο και στη συνέχεια, ώρα 11, η περιφορά του σεπτού Σκηνώματος του Αγίου Διονυσίου μέσα στον Ιερό Ναό και η εναπόθεσή Του στην Ιερά Λάρνακα.\nΣτις παραπάνω Ιερές Ακολουθίες και Τελετές, καλούνται να παραστούν ο Λαός και οι Αρχές κατά την καθιερωμένη τάξη.\nΗ είσοδος στον Ναό θα πραγματοποιείται ως εξής:\nΑπό την ράμπα ΑΜΕΑ (προπύλαια) θα υπάρξει σειρά για προσκύνημα ΜΟΝΟ και υποχρεωτική έξοδος από την νότια πύλη. Από την πλευρά της θάλασσας (βόρεια πύλη) θα υπάρχει πρόβλεψη για άτομα που θα εισέρχονται στον Ναό για εκκλησιασμό, μισή ώρα πριν την έναρξη των ιερών Ακολουθιών και μέχρι τον αριθμό των 50 ατόμων. Συστήνεται επίσης η χρήση μάσκας έξωθεν του Ναού για τους προσκυνητές και τους παρευρισκόμενους.\nΠαρακαλούνται, ο κ. Δήμαρχος Ζακύνθου και ο Πρόεδρος του Λιμενικού Ταμείου να φροντίσουν για τον σημαιοστολισμό της πόλεως και του λιμανιού. Επίσης ο κ. Αστυνομικός Διευθυντής και ο κ. Λιμενάρχης για την τήρηση της τάξεως.\nΕκκλησιαστικοί τελετάρχες ορίζονται ο Αιδεσιμολ. Πρωτοπρεσβύτερος του Οικουμενικού Θρόνου Παναγιώτης Καποδίστριας, Γενικός Αρχιερατικός Επίτροπος και ο Αιδεσιμολ. Πρωτοπρεσβ. Χαράλαμπος Κυπριώτης.\nTotal Hits : 3985802


Ηλιάννα Ζέρβα: «Το «Βρές καμία άλλη», μου έκανε κλίκ εξ΄αρχής» - kallitexnes.gr\nΗ Ηλιάννα Ζέρβα, αποτελεί αναμφισβήτητα, το νέο ελπιδοφόρο αίμα του πενταγράμμου. Από στόφα καλλιτεχνική, και με έμφυτο το ταλέντο στο τραγούδι και τη μουσική, μία πολλά υποσχόμενη ερμηνεύτρια, με μοναδική λαϊκή χροιά, που έλειπε, από τη μουσική σκηνή. Εγκαινιάζοντας τη συνεργασία της με τη G Music, με το «Βρες καμία άλλη», σε στίχους Γιάννη Μαλλιά και μουσική Ιορδάνη Παύλου, η Ηλιάννα Ζέρβα, συνεχίζει δυναμικά,τη μουσική «Επανάστασή» της.\nΞεφύλλισέ μας, το άλμπουμ της ζωής σου;\nΓεννήθηκα και μεγάλωσα, στην Αθήνα. Κατάγομαι, από οικογένεια μουσικών. Οι γονείς μου, ήταν επαγγελματίες, καλλιτέχνες. Η μητέρα μου τραγουδίστρια και ο πατέρας μου μουσικός. Μέχρι ο παππούς και η γιαγιά, τραγουδούσαν. Η γιαγιά νησιώτικα και ο παππούς ρεμπέτικα. Μεγαλωμένη λοιπόν, σε μια οικογένεια, που κατά κύριο λόγο, το πρώτο θέμα, ήταν η μουσική. Σε ηλικία 21 ετών, έφυγα για επαγγελματικούς λόγους στην Γερμανία, όπου και εκεί ξεκίνησα, να τραγουδάω, σε ελληνικά μαγαζιά. Εκεί, μου δόθηκε η ευκαιρία και ασχολήθηκα, με αυτό που πραγματικά, αγαπώ! Και κάπως έτσι, ξεκινάει το άλμπουμ της ζωής μου …\nΠοιο είναι το Α και το Ω σου;\nΕίναι η λέξη αγαπώ, που ξεκινάει από το Α και τελειώνει σε Ω!\nΕνώ σε διεκδικούσαν πολλές, δισκογραφικές εταιρίες, τι σε έκανε να πεις το ναι, στη G Music;\nΑπό την πρώτη στιγμή, που πήγα στην εταιρία, οι άνθρωποι και το κλίμα μου ενέπνευσαν, απόλυτη εμπιστοσύνη και δέχθηκα, πολύ ωραία ενέργεια. Με έκαναν και ένιωσα σαν το σπίτι μου!!!! Για αυτό και είπα το «Ναι» !!!\nΠοια ήταν τα πρώτα συναισθήματα, όταν άκουσες το νέο του τραγούδι «Βρες Καμία Άλλη»;\nΑπό την πρώτη στιγμή, που άκουσα το καινούργιο μου τραγούδι, «ΒΡΕΣ ΚΑΜΙΑ ΑΛΛΗ», αμέσως μου έκανε το κλικ! Και με σύμφωνους, την εταιρία μου, προχωρήσαμε, κατευθείαν στην ηχογράφηση του, και χωρίς δεύτερη σκέψη, το υλοποιήσαμε…!!!Μας άρεσε από την πρώτη στιγμή, και ευχόμαστε να το αγαπήσετε!!!\nΤελικά έκανες την «Επανάστασή» σου, σε όλα τα επίπεδα;\nΣε όλα τα επίπεδα όχι!!! Η επανάσταση μου έχει αρχίσει, αλλά δεν έχει τελειώσει ακόμα !!! Και μίας και αναφέρθηκες στο «Η επανάστασή μου», είναι το πρώτο μου τραγούδι, που το λατρεύω, και έχει την υπογραφή, του σπουδαίου Βασίλη Δήμα.\nΠοια ερεθίσματα, σε οδήγησαν στο τραγούδι;\nΤα καλλιτεχνικά ερεθίσματα, που έλαβα, ήταν από την μητέρα μου… Θυμάμαι από παιδί, να τραγουδάει κι εγώ καθόμουν και τη χάζευα. Εκείνη, επέλεξε την οικογένεια, έναντι μιας μεγάλης καριέρας και μεγαλώνοντας, αναρωτιόμουν, τι θα είχε γίνει, εάν είχε επιλέξει, την καριέρα. Ο πόθος και το μεράκι που είχε, για το τραγούδι, που εν μέρη, θυσίασε για εμένα, με επηρέασε, σε μεγάλο βαθμό, και έτσι, και εγώ, με τη σειρά μου, ακολούθησα αυτό..\nΠοιος άνθρωπος, παίζει το σημαντικότερο ρόλο στη ζωή σου;\nΗ μητέρα μου, παίζει τον σημαντικότερο ρόλο στη ζωή μου.\nΠοιες είναι οι δυσκολίες, που έχει να αντιμετωπίσει, ένας νέος καλλιτέχνης.\nΥπάρχει, πληθώρα καλλιτεχνών. Η εποχή έχει αλλάξει, δεν είναι, όπως κάποτε, που υπήρχε, μεγαλύτερη αξιοκρατία. Επίσης, η μουσική βιομηχανία είχε μεγαλύτερο εργασιακό χρόνο και χώρο, κάτι που τα τελευταία χρόνια, έχει αλλάξει ουσιαστικά! Και για αυτό, ίσως έχουν γίνει μεγαλύτερες, οι δυσκολίες και οι πιέσεις για έναν νέο καλλιτέχνη.\nΠώς και δεν έχει δηλώσει συμμετοχή μέχρι σήμερα, σε κάποιο τάλεντ σόου;\nΔεν είναι κάτι που έχω σκεφτεί, και ούτε ποτέ, απασχόλησε το μυαλό μου.\nΠώς αισθάνεσαι που ο γνωστός ηθοποιός, Ιάσονας Παπαματθαίου, δέχτηκε με τη μία να πρωταγωνιστήσει στο νέο σου βιντεοκλίπ;\nΑισθάνθηκα πολύ όμορφα, διότι δέχθηκε να είναι δίπλα μου, αυτός ο καταξιωμένος και ταλαντούχος ηθοποιός !! Περάσαμε τέλεια στο γύρισμα, είναι μοναδικός άνθρωπος, με πολύ χιούμορ, να βοηθήσει, να με κάνει να νιώσω άνετα, να γίνω και εγώ για λίγο ηθοποιός, είχαμε την τέλεια χημεία. Τον ευχαριστώ.\nΤι είναι για σένα το τραγούδι και η μουσική;\nΤο τραγούδι και η μουσική, είναι τα πάντα !Δεν θα μπορούσα να φανταστώ την ζωή μου, χωρίς να τραγουδάω .Για εμένα το τραγούδι, αποτελεί εσωτερική ανάγκη και έκφραση συναισθημάτων!!\nΠου ονειρεύεσαι να φτάσεις καλλιτεχνικά;\nΟνειρεύομαι, να φτάσω σε ένα υψηλό επαγγελματικό επίπεδο καλλιτεχνικά, για να μπορέσω και να μου δοθεί η ευκαιρία, να κάνω συνεργασίες, με καλλιτέχνες, που θαυμάζω!\nΑν μπορούσαν να πραγματοποιηθούν τώρα τρεις ευχές σου, ποιες θα ήταν αυτές;\nΥγεία, αγάπη, και επαγγελματική καταξίωση.\nΣύστησέ μας με 5 λέξεις τον χαρακτήρα της Ηλιάννας;\nΕιλικρινής, έντιμη, καλοσυνάτη, αισιόδοξη και δίκαιη.\nΓια να φτάσεις στο σημείο, να ξεστομίσεις, το «Βρες καμία άλλη», πρέπει να;\nΝα μου έχει τελειώσει !!\nΛέξεις Κλειδιά: Ηλιάννα Ζέρβα-Συνέντευξη: «Το «Βρες καμία άλλη»μου έκανε κλικ εξαρχής»\nΕπόμενο άρθρο Μάκης Χριστοδουλόπουλος-Λίτσα Γιαγκούση: Από τις 16 Ιουλίου θα προκαλούν «καύσωνα» διασκέδασης στα «Λαδάδικα Summer» της Αθήνας\nΠροηγούμενο άρθρο Εδώ Λιλιπούπολη - Τα τραγούδια. Ωδείο Ηρώδου Αττικού, 9 & 10 Ιουλίου, 21:00


Τρίτη 2 Απριλίου: «Παίζουμε για τον Αυτισμό» στην πλ. Δημαρχείου της Βέροιας\nΑρχική σελίδαΑτζέντα ΕκδηλώσεωνΤρίτη 2 Απριλίου: «Παίζουμε για τον Αυτισμό» στην πλ. Δημαρχείου της Βέροιας\nInVeria.gr 4/02/2019 01:42:00 π.μ.\nΤο Μικτό Κέντρο Διημέρευσης – Ημερήσιας Φροντίδας Απασχόλησης & Κατάρτισης ΑμεΑ “Τα Παιδιά της Άνοιξης’’ σε συνεργασία με την ερευνητική ομάδα του Εργαστηρίου Ιατρικής Φυσικής της Σχολής Επιστημών Υγείας του Αριστοτελείου Πανεπιστήμιου Θεσσαλονίκης (ΑΠΘ), διοργανώνουν την εκδήλωση «Παίζουμε για τον Αυτισμό», που θα πραγματοποιηθεί στην πλατεία Δημαρχείου της Βέροιας την Τρίτη 2 Απριλίου (ώρες 10:00 π.μ. -15:00 μ.μ.) με αφορμή τον εορτασμό της Παγκόσμιας Ημέρας Αυτισμού.\nΤηλέφωνο Επικοινωνίας: 6907903539 / 23330 27212\nΧορηγοί Επικοινωνίας: Εφημερίδα ΛΑΟΣ, ΑKOU 99.6.


Σημαιοφόρος προσφύγων στους Παραολυμπιακούς: «Πρότυπο ο Γιάννης, θέλω να πάρω ελληνική υπηκοότητα» - Το Μωβ\nΔημοσιεύτηκε στισ 24/08/21 από Κατερίνα Πράπα\nΣημαιοφόρος προσφύγων στους Παραολυμπιακούς: «Πρότυπο ο Γιάννης, θέλω να πάρω ελληνική υπηκοότητα»\nΗ Αλία Ίσα, που γεννήθηκε στην Ελλάδα από Σύριους γονείς, έχει ως πρότυπο τον Γιάννη Αντετοκούνμπο και ονειρεύεται να εκπροσωπήσει την Ελλάδα.\nΟι Παραολυμπιακοί Αγώνες αρχίζουν σήμερα στο Τόκιο. Πέρα από τους 44 Έλληνες αθλητές που θα λάβουν μέρος, η Αλία Ίσα, που έχει γεννηθεί στην Ελλάδα από Σύριους πρόσφυγες το 2001, θα είναι η μοναδική γυναίκα εκπρόσωπος αλλά και σημαιοφόρος της ομάδας προσφύγων.\nΜιλώντας στο NBC, περιέγραψε τα δύσκολα χρόνια της παιδικής της ηλικίας, το bullying στο σχολείο, αλλά και το όνειρό της να εκπροσωπήσει στο μέλλον την Ελλάδα έχοντας ως πρότυπο έναν αθλητή με παρόμοια ιστορία, τον Γιάννη Αντετοκούνμπο.\n«Χαίρομαι που θα εκπροσωπήσει τις γυναίκες με αναπηρία. Θέλω να περάσω το μήνυμα πως οι γυναίκες δεν πρέπει να μένουν σπίτι και όταν έχεις μια αναπηρία, δεν πρέπει να σε αποτρέπει να κάνεις οτιδήποτε. Μπορείς ακόμη και τότε να πετύχεις σπουδαία πράγματα, μέσω της σκληρής δουλειάς», τονίζει η 20χρονη που θα διαγωνιστεί στη ρίψη κορίνας.\nΤα παιδιά χρόνια στην Ελλάδα δεν ήταν εύκολα. «Τα παιδιά ήταν πραγματικά σκληρά μαζί μου και μου έκαναν πολύ bullying. Αν όλα τα παιδιά είχαν την ευκαιρία να με γνωρίσουν καλύτερα και να ξεπερνούσαν όσα δεν μπορώ να κάνω, θα είχα πολλούς φίλους τότε».\nΠηγαίνοντας σε ειδικό σχολείο, η Ίσα είχε την ευκαιρία να στραφεί στον αθλητισμό. «Μέσα από αυτή τη διαδικασία είδα πολλές αλλαγές στην αντιμετώπιση της αναπηρίας μου. Βελτιώθηκαν οι κινήσεις μου και ο συγχρονισμός μου», αναφέρει η νεαρή κοπέλα, που υποστηρίζεται από την Ελληνική Παραολυμπιακή Επιτροπή και το Ίδρυμα Agitos της Διεθνούς Παραολυμπιακής Επιτροπής.\nΠαρότι έχει γεννηθεί και έχει μεγαλώσει στην Ελλάδα, δεν έχει αποκτήσει ελληνική υπηκοότητα. «Είναι περίπλοκο αυτό για κάποιον που δεν έχει Έλληνες γονείς», επισημαίνει αλλά τονίζει πως «… όνειρό μου είναι να λάβω μέρος σε μια μεγάλη διοργάνωση, ίσως στους Παραολυμπιακούς Αγώνες, φορώντας τα γαλανόλευκα και εκπροσωπώντας την Ελλάδα».\nΑνάλογες δυσκολίες συνάντησε και ο Γιάννης Αντετοκούνμπο. «Είναι το είδωλό μου, γιατί και εκείνος προέρχεται από πρόσφυγες γονείς. Ξεκινώντας από την Ελλάδα πέτυχε τόσα σπουδαία πράγματα. Ελπίζω κάποια μέρα κι εγώ στην αθλητική μου καριέρα να πετύχω κάτι μεγάλο», υπογραμμίζει.\nΤα όνειρά της όμως δεν περιορίζονται εκεί. Θέλει να γίνει γιατρός, κάτι που ήταν και το όνειρο του πατέρα της, ο οποίος έφυγε από τη ζωή στα 16 της. Κι όπως έχει αποδείξει ήδη, τίποτα και για κανέναν δεν είναι αδύνατο, αρκεί να έχει θέληση.\nΚατηγορίεςslider, Διεθνή, Μετανάστριες-Πρόσφυγες, Πρόσωπα\nΠροηγούμενο άρθροΠροηγούμενη Σοκ με νέα γυναικοκτονία στη Θεσσαλονίκη – Εσφαξε τη σύντροφό του μέσα στο διαμέρισμά της\nΕπόμενο άρθροΕπόμενο Γυναικοκτονία στην Ιταλία: 26χρονη δολοφονήθηκε από τον πρώην σύντροφό της


Όταν ο "διαφορετικός" αδερφός μου με σύνδρομο down με έμαθε να αγαπώ - Down Syndrome\n«Ο Χρίστος μας είναι ο προστάτης άγγελός μας και αυτός μου μας διδάσκει καθημερινά πώς η αγάπη είναι το πιο σημαντικό πράγμα στον κόσμο.\nΜόλις πεις σε κάποιον πως έχεις δίδυμο αδερφό με Σύνδρομο Ντάουν , τις περισσότερες φορές η αντίδραση δεν είναι η καλύτερη. "Δηλαδή πώς είναι, τι κάνει στη ζωή του" και πολλά άλλα, τόσο σκληρά που δεν λέγονται.\nΚαι όταν προσπαθήσεις να τους εξηγήσεις πως αυτοί οι άνθρωποι δεν έχουν τίποτα διαφορετικό από εσένα, παρά ένα χρωματόσωμα που τους δημιουργεί κάποια μαθησιακή αναπηρία, τους φαίνεται περίεργο.\nΔυστυχώς ζούμε σε μία χώρα που οτιδήποτε διαφορετικό φαίνεται παράξενο και περίεργο.\nΝαι, τα άτομα με Συνδρομο Ντάουν είναι πολύ ικανά φτάνει να τα βοηθήσεις και να τους δώσεις τα κατάλληλα εφόδια.\nΤα εφόδια αυτά είναι η αγάπη, η αποδοχή , η αυτοπεποίθηση και η σωστή προσέγγιση στη μάθηση για να "ανθίσουν".\nΣαν ένα λουλούδι που χρειάζεται την κατάλληλη περιποίηση, λίπασμα, νερό και φροντίδα για να μεγαλώσει και να δώσει χαρά με την μυρωδιά του.\nΥπάρχουν πολύ ικανά άτομα με Σύνδρομο Ντάουν που φτάνουν στο επίπεδο να παρακολουθήσουν πανεπιστημιακού επιπέδου προγράμματα.\nΠάλι όμως χρειάζεται να υπάρχει αποδοχή από την κοινωνία και η κατάλληλη εκπαίδευση που θα τους επιτρέψει να κάνουν αυτό που ονειρεύονται.\nΔεν είναι τυχαίο που στις πιο ανεπτυγμένες χώρες όπου υπάρχει σωστή ενημέρωση του κοινού, όπως στην Αγγλία, την Αμερική και άλλες, άτομα με Σύνδρομο Ντάουν μπορούν να ζήσουν ελεύθερα και ανεξάρτητα, χωρίς πρόβλημα.\nΈχουν την δουλειά τους και προσωπική ζωή όπως όλοι οι υπόλοιποι.\nΤα χρόνια δίπλα στον Χρίστο με έμαθαν πολλά. Πάνω απ’ όλα όμως να αγαπώ αληθινά, αφού είναι το πιο αξιολάτρευτο πλάσμα στο κόσμο.\nΓια εκείνον είναι αρκετή μια αγκαλιά και η αγάπη σου για να είναι ευτυχισμένος.\nΕίναι κοινωνικός και τη ίδια στιγμή χρειάζεται την αποδοχή. Όπως όλοι μας άλλωστε.\nΜεγαλώνοντας με τον Χρίστο, κατάλαβα πως ο κόσμος δεν είναι αγγελικά πλασμένος σαν εκείνος.\nΔεν ήταν λίγες οι φορές που αντιμετωπίσαμε ρατσιστικές συμπεριφορές και αμφισβήτηση για όσα μπορεί να κάνει ο Χρίστος ως προσωπικότητα.\nΟ "βράχος" του σπιτιού, η μητέρα μας, δεν άφησε ποτέ κανέναν γιατρό ή δάσκαλο να σταθεί εμπόδιο σε όλα αυτά που πίστευε η ίδια πως μπορούσε να πετύχει ο γιος της.\nΜε την απέραντη αγάπη και υπομονή της, έκανε τον Χρίστο ένα άτομο ανεξάρτητο, που μπορεί να διαβάσει, να γράψει και να κάνει πολλά πράγματα μόνος του.\nΤον έμαθε να είναι αγωνιστής και έτσι κατάφερε πολλά. Από μικρή ηλικία ήταν κολυμβητής και στα 15 του κατάφερε να λάβει μέρος σε αγώνες Special Olympics και να κερδίσει μετάλλια για τη χώρα μας.\nΣτην πορεία κατέκτησε κι άλλα μετάλλια, αλλά δυστυχώς κάποιοι λόγοι τον ανάγκασαν να σταματήσει τις προπονήσεις του για μεγάλο χρονικό διάστημα χωρίς να το θέλει.\nΜετά από προσπάθεια των γονιών μου, επέστρεψε στην προπόνηση, όμως σε ατομικό επίπεδο πια. Συνεχίζει να αθλείται καθημερινά για το καλό της υγείας και της ψυχολογίας του.\nΩς αδερφή του ξέρω πόσα μπορεί να κάνει και τι αντιλαμβάνεται γι’ αυτό μπορώ να πω ότι είναι έξυπνος και με πολύ ανεπτυγμένη συναισθηματική νοημοσύνη. Η αθωότητα της ψυχής του είναι αρκετή για να σε κερδίσει.\nΟ Χρίστος είναι το άλλο μου μισό και αυτή η σχέση είναι τόσο δυνατή που ακόμα και όταν είμαστε μακριά διαισθάνεται πράγματα για μένα.\nΧαρακτηριστικό είναι το γεγονός πως όταν έλειπα στο εξωτερικό για σπουδές, κάποτε έλεγε στη μητέρα μου να με πάρει τηλέφωνο γιατί δεν είμαι καλά. Και πάντα είχε δίκαιο.\nΔυστυχώς λόγω της κοινωνικής απόκλισης που έχει υποστεί, δυσκολεύεται να κοινωνικοποιηθεί και να μιλήσει με αγνώστους.\nΜε την οικογένειά του, επικοινωνεί και εκφράζεται μια χαρά, αλλά ο κόσμος που τον γνωρίζει νομίζει πως δεν μπορεί να κάνει τίποτα.\nΠολλές φορές με αμφισβητούν όταν τους εξηγώ όσα μπορεί να κάνει και πόσο θαυμάσιος είναι.\nΩς μουσικοθεραπεύτρια, μπορώ να εντοπίζω τις δυνατότητες τέτοιων ατόμων και δουλεύοντας με παιδιά με αναπηρίες στην Κύπρο και στο εξωτερικό( Αγγλία, Γαλλία), είμαι σίγουρη για τις ικανότητες που μπορούν να αποκτήσουν αν τους τις καλλιεργήσεις.\nΟποιαδήποτε αναπηρία και αν έχει κάποιος, κανείς δεν μπορεί να αμφισβητήσει πως υπάρχουν κάποιες δυνατότητες και ικανότητεςγια να διεκδικήσει μια καλή ζωή.\nΑυτό όμως μπορεί να γίνει μόνο σε μια κοινωνία που δεν θα τους ξεχωρίζει, αλλά θα τους αποδέχεται και θα τους στηρίζει».\nΗ Judith Scott ήταν μια γλύπτρια διεθνούς φήμης. Γεννήθηκε την 1η Μαίου του 1943 και…\nΌταν η Χέιλι Στάνλεϊ ανάρτησε μια φωτογραφία των παιδιών της στο Facebook, δεν περίμενε…


Κτηματολόγιο: Ακυρώνεται ο διαγωνισμός | ΔΗΜΟΚΡΑΤΙΑ\nΚτηματολόγιο: Ακυρώνεται ο διαγωνισμός\n29|02|2016 | 14:42\nΠαρά τις πιέσεις των εμπλεκόμενων φορέων, η κυβέρνηση αποφάσισε να επαναπροκηρύξει με νέους όρους το έργο-μαμούθ για 28 νομούς\nΣτην ακύρωση του περιβόητου διαγωνισμού «Κτήμα 13» με συνολικό προϋπολογισμό 572.000.000 ευρώ, που εκκρεμεί εδώ και 2,5 χρόνια, προχωρούν το υπουργείο Περιβάλλοντος και η Εθνικό Κτηματολόγιο. Παρά τις πιέσεις του Τεχνικού Επιμελητηρίου, των τοπογράφων και των μελετητικών γραφείων, αποφασίστηκε να ακυρωθεί και να επαναπροκηρυχθεί με νέους όρους ο διαγωνισμός που αφορά 28 μελέτες για 28 νομούς της χώρας. Επίσημες ανακοινώσεις αναμένονται τις επόμενες ημέρες, καθώς εκκρεμεί ακόμα μία συνάντηση των εμπλεκόμενων φορέων, οι πληροφορίες όμως αναφέρουν ότι είναι ειλημμένη απόφαση το έργο-μαμούθ να σχεδιαστεί σε νέες βάσεις. Δεν είναι τυχαίο, άλλωστε, ότι την ακύρωση του διαγωνισμού παραδέχεται σε ανακοίνωσή του και ο Πανελλήνιος Σύλλογος Διπλωματούχων Αγρονόμων & Τοπογράφων Μηχανικών, κατηγορώντας την ηγεσία του υπουργείου και τη διοίκηση της ΕΚΧΑ για προσχηματικό διάλογο.\nΤο «Κτήμα 13», όπως είναι γνωστός ο διαγωνισμός, προκηρύχθηκε τον Οκτώβριο του 2013 και περιλαμβάνει 28 μελέτες για 28 περιοχές της χώρας, που αφορούν 16.000.000 δικαιώματα και ισοδυναμούν με έκταση 82.000.000 στρεμμάτων. Θα κτηματογραφηθεί, δηλαδή, το εναπομείναν 42% επί των συνολικών δικαιωμάτων, τα οποία καλύπτουν περίπου το 65% της έκτασης της Ελλάδας. Μετά τις καταγγελίες που έγιναν για προσυνεννοημένες εκπτώσεις στον διαγωνισμό, αλλά και τις δυσκολίες στη χρηματοδότησή του, το υπουργείο Περιβάλλοντος και η Εθνικό Κτηματολόγιο έκριναν ότι η συνέχιση του υφιστάμενου διαγωνισμού θα οδηγούσε σε αδιέξοδο. Βάσει του νέου σχεδιασμού, περιορίζεται στους 40 μήνες το περιθώριο ολοκλήρωσης της κτηματογράφησης, η υποβολή των δηλώσεων ιδιοκτησίας θα γίνεται αποκλειστικά ηλεκτρονικά, ενώ η διαδικασία θα γίνει σε μία φάση και όχι σε τρεις, όπως προβλεπόταν στον «Κτήμα 13».\nΣύμφωνα πάντως με τους αγρονόμους – τοπογράφους, από την κατάργηση και επαναπροκήρυξη του έργου ελλοχεύει ο κίνδυνος να μπει οριστικό τέλος στην προσπάθεια ολοκλήρωσής του. Ο ΠΣΔΑΤΜ υποστηρίζει ότι ο νέος σχεδιασμός οδηγεί στη μείωση της ποιότητας του έργου και στη μετάθεση σημαντικού κόστους στους πολίτες, τη στιγμή που από τη μη ολοκλήρωση του Εθνικού Κτηματολογίου χάνονται σημαντικά έσοδα.\nΟι δανειστές απαιτούν να διπλασιαστεί το πρόστιμο για την αδήλωτη απασχόληση\nΔιπλασιασμό του προστίμου για την ανασφάλιστη εργασία, από τα 10.550 ευρώ, που είναι σήμερα, σε πάνω από 20.000 ευρώ, ήταν η τελευταία απαίτηση των θεσμών προς την ελληνική πλευρά. Η πρόταση αυτή έγινε σε επίπεδο τεχνικών κλιμακίων και η απάντηση που έδωσαν αρμόδιοι υπηρεσιακοί παράγοντες του υπουργείου Εργασίας ήταν ξεκάθαρα αρνητική. Αλλωστε, από στοιχεία που παρουσιάστηκαν στους τεχνοκράτες των θεσμών προέκυψε ξεκάθαρα ότι είναι προτιμότερο να μειωθεί το πρόστιμο, αλλά να συνοδεύεται με κίνητρα στήριξης της απασχόλησης, παρά να αυξηθεί, μια και ήδη η αποδοτικότητά του είναι εξαιρετικά περιορισμένη.\nΥπολογίζεται ότι μόλις το 18%-22% των προστίμων που επιβάλλονται εξοφλείται απευθείας από τους εργοδότες, ενώ τα υπόλοιπα οφειλόμενα μετατρέπονται σε ληξιπρόθεσμες οφειλές και εντάσσονται στα ποσά που προστίθενται σε ρυθμίσεις χρεών προς το Δημόσιο.\nΕτσι, σε ετήσια βάση το έσοδο από την επιβολή των προστίμων δεν υπερβαίνει τα 70.000.000 ευρώ.\nΑυτός είναι και ο βασικός λόγος που το υπουργείο Εργασίας εξετάζει σοβαρά να προχωρήσει σε μείωση του προστίμου στα 3.500 ευρώ ανά ανασφάλιστο εργαζόμενο.


Thessallloniki: Αλέξης "Μπονουί" Τσίπρας\nΑλέξης "Μπονουί" Τσίπρας\n“Όταν ήμασταν νεαροί, το όνομα "Μπονουί" δινόταν ως middle name στους φίλους που έβγαιναν με νεαρά και το βράδυ κατέληγε με μια καληνύχτα στην εξώπορτα του σπιτιού της. Καληνυχτάκιας που λένε σήμερα οι νέοι.\nΠάντα βέβαια η προετοιμασία της εξόδου συνοδευόταν από κινητοποίηση όλων, με την προσμονή της ερωτικής ευωχίας να είναι ζήτημα για όλους. Όπως έγινε και με τον λαοπρόβλητο αρχηγό της κυβέρνησής μας που είχε έξοδο με μια Γερμανίδα.\nΗ συγκεκριμένη κυρία έχει αποκτήσει όνομα με τους Μπονουίδες που έχει φτιάξει. Θυμάμαι την κοινή συνέντευξη με τον ευσταλή ΓΑΠ τον Μάρτιο 2010. Τα πήγαν περίφημα, λέει, σε κείνο το ραντεβού, τα βρήκαν πλήρως. Του ΓΑΠ (και όλων μας) καιγόταν ο κ@λος και πήραμε διαβεβαιώσεις συνεργασίας στον τομέα της... πράσινης ενέργειας!\nΤα πήγαν θαυμάσια ο Αλέξης με την Άνγκελα! Ως υπερήφανος Έλλην πρωθυπουργός έβαλε ως και τις γερμανικές επανορθώσεις! Ηθικό το ζήτημα, λέει, δεν πάει να συνεδριάζει η Βουλή, να φτιάχνει επιτροπές, ούτε οικονομικό, ούτε πολιτικό. Μπονουί Αλέξη του λέει η Άνγκελα! Δε λέτε καλά που δεν ήταν η Ζωή εκεί ν' αρχίσει την ψηλομύτα, ψωροπερήφανη Άνγκελα στις γρήγορες!\nΤης είχε στείλει ραβασάκι μερικές μέρες πριν ο Αλέξης. Μπονουί Αλέξη του λέει η Άνγκελα! Ό,τι θέλεις να πας να τα συζητάς με τον Γερούν και τον Μάριο! Αν δεν έχεις λεφτά να τη βγάλεις, μην το λες σε μένα - εκεί που πρέπει. Άντε τώρα να ψήσει ο Αλέξης τον ουάου Γιάνη να κάνει και πολλαπλασιασμό!\nΌπως του ΓΑΠ πριν πέντε χρόνια, καίγεται ο κ@λος του Αλέξη (και ο δικός μας). Μπονουί Αλέξη, αν θέλεις σχέση πρέπει να αντιμετωπίσεις τα πράγματα πιο σοβαρά. Βρες καμιά δουλειά, βάλε τάξη στα οικονομικά σου και τα λέμε!\nΝα πούμε και το άλλο, στα πολύ θετικά του Αλέξη. Δεν "δίνει" τους συνεργάτες του! Για την ηθική του συναλλάσσεσθαι ούτε λέξη για το 12% - μόνο για τη Siemens! Για τις σαχλαμάρες του υπουργού του για το Γκαίτε δεν είχε ακούσει τίποτε! Διάβαζε Τσιφόρο μικρός και τάχει εμπεδώσει!\nΠαλιά, όταν ήμασταν νεαροί, ο Μπονουής την άλλη μέρα άφηνε να εννοηθεί πως είχε γίνει το "έλα να δεις" με τη νεαρά. Μετά μια-δυο μέρες, κάτι από τις λεπτομέρειες που έλεγε ο Μπονουής και δεν κόλλαγαν με τίποτε, κάτι από αυτά που έλεγε η νεαρά, ήταν σαφές πως ο Μπονουής δεν μπορεί να είναι τίποτε άλλο από Μπονουής.\nΘα μας τα πει ο Αλέξης μόλις επιστρέψει. Οι επιδόσεις του θα είναι φοβερές! Σε μια-δυο μέρες θα ξέρουμε. Να το προσέξουμε το παιδί, πάντως. Μακρυά από τη Ζωή - υπάρχει κίνδυνος να τον πλακώσει στις φάπες που δεν έκανε στεγνό καθάρισμα στην Άνγκελα για τα κατοχικά των ναζί!\nΜπονουί Άνγκελα - Μπονουί Αλέξη”


"Καμπανάκι" από την Παγκόσμια Τράπεζα - Η κατάρρευση της Κύπρου θα παρασύρει όλες τις αναπτυσσόμενες χώρες - Newsit.gr\nNewsit / Κόσμος / «Καμπανάκι» από την Παγκόσμια Τράπεζα – Η κατάρρευση της Κύπρου θα παρασύρει όλες τις αναπτυσσόμενες χώρες\n«Καμπανάκι» από την Παγκόσμια Τράπεζα – Η κατάρρευση της Κύπρου θα παρασύρει όλες τις αναπτυσσόμενες χώρες\nΔημοσιεύθηκε: 24.03.2013 | 18:58\nΣε συνέντευξή της στο περιθώριο ενός φόρουμ στο Πεκίνο, η Ιντραουάτι δήλωσε πως παρακολουθεί από πολύ κοντά την έκβαση ενός σχεδίου για την επιβολή ενός εφ’ άπαξ τέλους στις κυπριακές καταθέσεις στο πλαίσιο μιας συμφωνίας για την παροχή στήριξης ύψους 10 δισεκ. ευρώ από την ΕΕ.\n«Η πρώτη επίδραση αυτής της κατάστασης στην Ευρώπη σ’ αυτό το παγκόσμιο περιβάλλον έρχεται από το πώς αντιλαμβανόμαστε την κατάσταση αυτή, επειδή αυτή η πρώτη επίδραση είναι ψυχολογική», τόνισε.\n«Και είναι μεταδοτική», πρόσθεσε, «επειδή έρχεται από την αγορά κεφαλαίου, από την αγορά αξιών, από το χρηματοπιστωτικό τομέα».\n«Πρέπει να παρακολουθούμε πολύ προσεκτικά αυτό που συμβαίνει στην Κύπρο», δήλωσε η Ιντραουάτι. «Όχι μόνο την ψυχολογία, αλλά και (…) τις διευθετήσεις που γίνονται στο τραπεζικό σύστημα και τη μεταχείριση των καταθέσεων».\n«Η παγκόσμια οικονομία δεν μπορεί να διαθέσει στον εαυτό της την πολυτέλεια να έχει και πάλι μεγαλύτερη αστάθεια. Γι’ αυτό εκείνοι που αποφασίζουν για την πολιτική πρέπει να κάνουν το σωστό με πολύ γρήγορο τρόπο ώστε να μειώσουν την αστάθεια και την αβεβαιότητα», πρόσθεσε.


Αποκριάτικη Περούκα Λουδοβίκου\nΟι αποκριάτικες περούκες Λουδοβίκου αποτελούν το πιο συνηθισμένο αποκριάτικο αξεσουάρ και είναι αναπόσπαστο κομμάτι κάθε αποκριάτικης στολής Λουδοβίκου. Στην ιστοσελίδα μας θα βρεις εκατοντάδες αποκριάτικες περούκες και κοτσίδες. Περούκες για όλες τις ηλικίες, για όλα τα μασκαρέματα Λουδοβίκου και για όλες τις περιστάσεις.\nΟι αποκριάτικες περούκες Λουδοβίκου αποτελούν από μόνες τους μια ιδιαίτερη κατηγορία αποκριάτικων ειδών. Η ποιότητα τους και η εντυπωσιακή εφαρμογή τους στο κεφάλι, δίνουν μια άλλη διάσταση στην αποκριάτικη Λουδοβίκου μεταμφίεση. Περιηγήσου στις σελίδες με τις περούκες και τις κοτσίδες και θα βρεις πραγματικά ξεκαρδιστικές περούκες αποκριάτικες που θα απογειώσουν την εμφάνιση σου.\nΚωδικός Προϊόντος: 18-APO-CR-72184\nΑποκριάτικη Στολή ΝαύαρχοςΜέγεθος: One Size Περιλαμβάνεται: Σακάκι, Παντελόνι και Κα..\nΑποκριάτικη Στολή Μάγισσα με Ζώνη\nΑποκριάτικη Στολή Μάγισσα με ΖώνηΜέγεθος: One SizeΠεριλαμβάνεται : Φόρεμα, Ζώνη και Καπέλο..\nΑποκριάτικη Στολή Σκαντζόχοιρος Ηλικίες: Από 4 - 8 Ετών Περιλαμβάνεται: Ολόσωμη Φόρμα, Γ..\nΑποκριάτικη Στολή Aloha SuitΜέγεθος: Large - Extra Large Περιλαμβάνεται: Σακάκι,Π..\nΑποκριάτικη Στολή Ζέμπρα Ηλικίες: Από 4 - 8 Ετών Περιλαμβάνεται: Ολόσωμη&nbs..\nΑποκριάτικο Σπαθί ΙππότηΔιαστάσεις: 76 cm..\nΑποκριάτικη Στολή Μαγικός ΜονόκεροςΜέγεθος: One SizeΠεριλαμβάνεται: Φόρεμα, Στέκα..


Είναι μια ώρα μεγάλων αποφάσεων - η στιγμή που υπόσχεσαι ότι φέτος θα δώσεις τον καλύτερο εαυτό σου, τουλάχιστον όσον αφορά στο σώμα σου και στο πώς θέλεις να σε βλέπουν οι άλλοι γύρω σου. Και αυτή η ώρα ξεκινά από το γυμναστήριο. Υπάρχει ένας και μόνο τρόπος για να πάρεις αυτό που θέλεις: να κάτσεις ξανά κάτω από τη μπάρα και να δεις τι δεν έκανες καλά την προηγούμενη χρονιά. Παρασύρθηκες από νεωτεριστικές μεθόδους προπόνησης; Εμπιστεύθηκες ασκήσεις που υπόσχονταν γρήγορα οφέλη αλλά την πάτησες με τίμημα έναν τραυματισμένο τένοντα; Υπερτίμησες τις ικανότητές σου; Έμεινες κολλημένος σε μια προπόνηση που δεν σε βγάζει πουθενά;\nΑν θέλεις αυτή τη χρονιά να περάσεις τις ώρες σου στο γυμναστήριο αποκομίζοντας το μεγαλύτερο κέρδος, πρόσθεσε στη ρουτίνα σου τις παρακάτω ασκήσεις. Απ’ τη μια θα σε βοηθήσουν να γυμνάζεσαι λιγότερο βαρετά και απ’ την άλλη θα σου φανερώσουν αποτελέσματα που ούτε καν είχες ονειρευτεί. Το έχεις ξανακούσει: η γυμναστική δεν θέλει κόπο, θέλει τρόπο.\nΠλειομετρικές ασκήσεις αντί για ζέσταμα\nΗ προθέρμανση του σώματος είναι δεδομένη πριν την προπόνηση. Πολλές φορές, όμως, το επιτόπιο τροχάδην ή οι διατάσεις είναι ανιαρές ρουτίνες. Η καλύτερη εναλλακτική; Πλειομετρικές ασκήσεις, οι οποίες μιμούνται με ακρίβεια αυτό που έχεις να κάνεις στη συνέχεια - να σηκώνεις, δηλαδή, κιλά. Επιπλέον, σε ζεσταίνουν καλύτερα από το ποδήλατο ή το τρέξιμο στο διάδρομο.\nΔοκίμασε εκρηκτικά push-ups και άλματα με ημικάθισμα ή προβολές με αναπήδηση. Αυτές είναι κινήσεις που θα διεγείρουν ιδανικά το νευρικό σου σύστημα πριν από την προπόνηση με τις μπάρες, χωρίς, όμως, να σε βάζουν σε φάση αγγαρείας.\nΠιάσε την μπάρα αλλιώς\nΓνωρίζεις ότι το ημικάθισμα με μπάρα είναι ο βασιλιάς των ασκήσεων για πόδια, ώμους και χέρια μαζί, αλλά αν θέλεις να φτάσεις την τεστοστερόνη σου στα ύψη, η λύση είναι τα Zerchers squats (από το όνομα ενός εκ των πρώτων bodybuilder, πίσω στο 1930). Η τοποθέτηση της μπάρας είναι στους αγκώνες και αυτό σου επιτρέπει να πάρεις λίγο περισσότερο βάθος στο κάθισμα βελτιώνοντας τόσο τη θέση της πλάτης, όσο και των γονάτων σου.\nΈνα σίγουρο κόλπο για να έχει κάθε άσκηση μεγαλύτερο αντίκτυπο στην ενεργοποίηση των μυών σου είναι να αλλάξεις τοποθέτηση της λαβής σου. Για παράδειγμα, στον πάγκο πιέσεων στήθους ξεκίνα από τις παλάμες να κοιτούν προς τα έξω και μόλις σηκώσεις τον αλτήρα ψηλά στον αέρα γύρισε τους καρπούς ώστε οι παλάμες να κοιτούν προς τα μέσα. Με αυτό τον τρόπο στοχεύεις σε μυς που βρίσκονται ψηλότερα στο θώρακα.\nΔούλεψε στην απομόνωση\nΕνώ συνήθως θα πρέπει να προπονείς ταυτόχρονα και τα δυο χέρια ή πόδια, από φέτος φρόντισε να προσθέτεις μερικές ακόμη επαναλήψεις για κάθε άκρο ξεχωριστά στο τέλος κάθε σετ.\nΤο ημικάθισμα του skater είναι ένα καλό παράδειγμα: αφού τελειώσεις με τα τα ημικαθίσματα με αλτήρες, εκτέλεσε μια σειρά ημικαθισμάτων στο ένα πόδι, την ώρα που το άλλο λυγίζει 90 μοίρες προς τα πίσω και πάνω και ο κορμός σου γέρνει ελαφρώς μπροστά. Φτάσε όσο το δυνατόν χαμηλότερα μπορείς.\nΑναθεώρησε την προπόνηση των κοιλιακών σου\nΈχεις αντιληφθεί ότι τα ροκανίσματα δεν λένε να φανερώσουν τους κοιλιακούς σου όσο θα ήθελες. Αυτές οι δύο ασκήσεις θα σε βάλουν σε πιο σωστό δρόμο:\n> Δοκίμασε να δουλέψεις τους κοιλιακούς σου στους ιμάντες. Χωρίς σταθερό σημείο ισορροπίας, τα πάντα είναι δυσκολότερα, αλλά και πιο αποδοτικά. Πιάσε τις λαβές του TRX με τα χέρια εμπρός από το στήθος και το σώμα σε θέση επίκυψης. Στη συνέχεια, ώθησε το σώμα σου εμπρός μέχρι να πάρει θέση σανίδας, την ίδια ώρα που ανοίγεις τα χέρια σου διαγώνια μπροστά. Είναι μια άσκηση-φονιάς για το λίπος που έχεις στην κοιλιά σου.\n> Κάθισε στο έδαφος με τα πόδια τεντωμένα μπροστά σου. Γείρε ελαφρά προς τα εμπρός και τοποθέτησε τα δάχτυλα στο έδαφος, δίπλα στα γόνατα, με τα χέρια ευθεία μπροστά. Στηρίξου τώρα στη λεκάνη σου, σήκωσε τις άκρες των ποδιών όσο πιο ψηλά μπορείς, γείρε τη σπονδυλική στήλη ελαφρώς πίσω και με τα δάχτυλα διατήρησε την ισορροπία της κίνησης. Κάνε όσες επαναλήψεις και σετ αντέχεις.\nΠερισσότερα σε αυτή την κατηγορία: « Μαθήματα fitness από τις προπονήσεις του Rocky Balboa Η εξωτερική εμφάνιση επηρεάζει τις επιδόσεις; »


Pendleton Underground Tour (Πέντλετον, Όρεγκον) - Κριτικές\nPendleton Underground Tour: Εστιατόρια στην περιοχή\nΔραστηριότητες κοντά σε: Pendleton Underground Tour\nPendleton Underground Tour, Πέντλετον - Κριτικές\nΝο 1 από 2 Περιηγήσεις - Πέντλετον\n31 SW Emigrant Ave, Πέντλετον, OR 97801-2129\nΤι υπέροχο μέρος για να επισκεφθείτε, ενώ βρίσκεστε στο Pendleton. Μπορείτε να μάθετε πολλά ιστορία και είναι εξαιρετικά οργάνωση. Το Best όταν συγκρίνω με άλλες εκδρομές όπως το γύρω από τη Δύση. .\nPendleton Υπόγειο Ιστορία\nΑν έρχεστε με Pendleton για να μάθετε περισσότερα σχετικά με την ίδια την πόλη, θα πρέπει να καλέσετε μπροστά και να κάνετε μια οργάνωση. Αυτή είναι μία από τις πιο ενδιαφέρουσες εκδρομές που έχω κάνει ποτέ, και να δούμε τι ήταν και πάλι τη μέρα...είναι μια εξαιρετική εμπειρία.Περισσότερα\nΑυτή η οργάνωση ήταν καταπληκτικό. Είναι κάτι που πρέπει να κάνουμε, ενώ στην πόλη, ωστόσο, εάν έχετε πρόβλημα με τα πόδια ή πάνω και κάτω με τις σκάλες, ανώμαλο έδαφος, ίσως παραλείψτε αυτό περιπέτεια. Είναι περίπου 2 - 2 . 5 ώρα οργάνωση, υπόγειος σιδηρόδρομος,...τις σκάλες και τριγύρω. Ήταν συναρπαστικό, γεμάτο ιστορία και κάτι που δεν έχω κάνει ποτέ μέχρι τώρα. Ψύχεται τελείως. Οε!Περισσότερα\nΜπορείτε εδώ ως βγεις από την πόλη έκπληξη. Είχε θέλουν να κάνουν για χρόνια. Ο οδηγός μας ήταν ευχάριστη και κατατοπιστική. Απολαύσαμε την οργάνωση και την ιστορία της περιοχής.\nΔιασκεδαστική και πραγματικά καταπληκτικό\nΠραγματικά ένα τακτοποιημένο οργάνωση. Shannon ήταν ο οδηγός μας και ήταν πολύ διαφωτιστική. Μια συναρπαστική ιστορία και τακτοποιημένο μεζέδες πληροφοριών. Πολύ καλύτερα από ό,τι η ανάγνωση από ένα εγχειρίδιο ιστορίας. Το λάτρεψα.\nΟ σταθμός Pendleton\nΗ οικοδέσποινα ήταν πολύ διαφωτιστική και φιλικό. Λατρεύω την ιστορία του υπόγειου σιδηρόδρομου, είχαμε σχεδόν την αίσθηση ότι υπάρχει πριν από 100 χρόνια. Εάν αγαπάτε την ιστορία και ιστορίες, θα απολαύσετε την οργάνωση. Πήγαμε σε μια στιγμή που δεν ήταν πολύ ζεστό, άκουσα ότι αν...είναι ζέστη έξω, μπορεί να γίνει αρκετά ζεστό υπόγειο, καθώς οι βράχοι που υποστηρίζουν το υπόγειο είναι καυτή λάβα βράχια (που κατέχουν θερμότητα) . Αξίζει να το επισκεφτείτε!Περισσότερα\nΜια ευκαιρία να δούμε πώς η Δύση είχε σχηματιστεί\nΈνα υπέροχο μέρος για να ξεφύγετε από τη θερμότητα του υπόγειου σιδηρόδρομου. Το καταρτισμένο προσωπικό. Δείτε πώς η Δύση είχε σχηματιστεί και τον τρόπο με τον οποίο ορισμένοι μετανάστες αντιμετωπίστηκαν κατά τη διάρκεια του χρόνου.\nΌτι υπήρχε ένα άλλο σύνολο πιο σκοτεινή πλευρά σε αυτή τη μικρή πόλη στο Όρεγκον; Το υπόγειο Pendleton οργάνωση σάς προσφέρει μια άλλη προβολή αυτής της πόλης πρωτοπόρου! Κατεβείτε κάτω από την πόλη για να δείτε ένα ολόκληρο το δίκτυο των σηράγγων και σαλονιών και...τζελατερία, οπιοποτείο, κινεζική πλυντήριο ρούχων, ένα κρεοπωλείο, ένα καπηλειό, οίκος ανοχής, μεταξύ άλλων. Η οργάνωση συμμερίζεται την ιστορία της πόλης που ήταν του υπόγειου σιδηρόδρομου και είναι πιο σκοτεινή πλευρά. Υπήρχε ακόμη και ένα Chinatown εκεί και ότι ήταν ο τρόπος με τον οποίο το υπόγειο ξεκίνησε. Εξαιρετική οργάνωση, αλλά το δικό μας διήρκεσε 2 ώρες αντί των 1 1 / 2 ώρες διαφημίζεται. Ο οδηγός Πέρασα εκπληκτικές! ιστορίες Υπήρχαν μερικά παιδιά από την εκδρομή μας, αλλά πραγματικά θα συνιστούσα να πάτε σε αυτό το τουριστικό καθώς υπάρχει κάποια τοποθεσίες που μπορεί να είναι δύσκολο να εξηγήσουμε! Επίσης, θα πρέπει να καλέσετε εν όψει για κρατήσεις!Περισσότερα\nΑυτή είναι μία ώρα και μισή οργάνωση τόσο του υπόγειου και παραπάνω. Η Ιστορία διαμορφώνεται διάφορες χρονικές περιόδους. Βλέπετε το σηράγγων Κινέζες εργάτριες χρησιμοποιείται για να ταξιδέψουν στην πόλη, μιλά εύκολη ΚΑΙ ΕΚΔΟΣΗ ΤΡΙΩΝ ΟΓΚΩΝ. Στον επάνω όροφο που βλέπετε μια οίκος ανοχής πάγωσε στο...χρόνο. Νεαρά παιδιά δεν επιτρέπονται στην οργάνωση και νομίζω ότι σχετικά με τη φύση των πληροφοριών που περιέχονται στη λήψη εφήβου/Οι προέφηβοι. I απολαύσαμε αυτό οργάνωση. Έχω δει άλλα υπόγεια περιηγήσεις και αυτό κατατάσσεται στο επάνω μέροςΠερισσότερα\nΜοναδική οθόνη της ιστορίας\nΠολύ ενδιαφέρουσα ξενάγηση, όχι μόνο για τις ψευδοεικόνες που εξακολουθούν να υπάρχουν, αλλά να γίνουν κατανοητοί οι παλαιότερες εποχές στο Pendleton. Το τουριστικό οδηγό της αφήγησης, μαζί με τις ενδείξεις, πραγματικά μας βοήθησε να καταλάβουμε τη ζωή που πήγα στο υπόγειο. Πολλές φορές η κοινωνία...μας θέλει να κρύψει την κάτω πλευρά της ζωής, αλλά αυτό αποδεικνύει πόσο όλες τις πτυχές φιλοφρόνηση κάθε άλλο.Περισσότερα\nΛάβετε γρήγορα απαντήσεις από το προσωπικό του Pendleton Underground Tour και από προηγούμενους επισκέπτες.


Ρωσία: Θα παράγει ημερησίως 10,1 εκατομμύρια βαρέλια πετρελαίου\nΗ Ρωσία τον Ιανουάριο θα παράγει 10,1 εκατομμύρια βαρέλια πετρελαίου ημερησίως , δήλωσε ο Νόβακ\n"Ναι, 10,1" (εκ. βαρέλια ημερησίως) δήλωσε ο Νόβακ, απαντώντας σε σχετικό ερώτημα του πρακτορείου TASS.\nΗ Ρωσία συμμετέχει στην συμφωνία του ΟΠΕΚ+ , στο πλαίσιο της οποίας η παραγωγή πετρελαίου από τις χώρες που συμμετέχουν στην συμμαχία ρυθμίζεται σύμφωνα με την κατάσταση στην αγορά.\nΑπό τον Μάιο του 2021 οι χώρες του ΟΠΕΚ+ αποκαθιστούν την παραγωγή πετρελαίου που είχε μειωθεί σημαντικά πριν ένα χρόνο. Από τον Αύγουστο το σχέδιο προβλέπει αύξηση της παραγωγής κατά 400 χιλιάδες βαρέλια ημερησίως. Κατά την διάρκεια της συνάντησης, που πραγματοποιήθηκε στις 4 Ιανουαρίου του 2022, οι χώρες που συμμετέχουν στην συμφωνία ενέκριναν σχέδιο αύξησης της παραγωγής για τον Φεβρουάριο κατά 400 χιλιάδες βαρέλια ημερησίως.\nSPD:Ο Nord Stream 2 να μην συνδέεται με πολιτικές διαμάχες Ρωσίας


Σύγκριση τιμών ενοικίασης αυτοκινήτου από το Μασλ Σόαλς με τη Skyscanner\nΣυγκρίνετε τις επιλογές ενοικίασης αυτοκινήτου στο Μασλ Σόαλς\nΑνεξάρτητα από το εάν πετάτε προς Μασλ Σόαλς για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Μασλ Σόαλς. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Μασλ Σόαλς θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Μασλ Σόαλς. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Μασλ Σόαλς, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Μασλ Σόαλς πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Μασλ Σόαλς θα σας τo ζητήσουν για να σας επιτρέψουν να φύγετε.\nΠληροφορίες για Μασλ Σόαλς\nΣύγκριση πτήσεων προς Μασλ ΣόαλςΑναζήτηση πτήσεων\nΣύγκριση ξενοδοχείων σε Μασλ ΣόαλςΑναζήτηση ξενοδοχείων


zoornalistas: Κόλαφος από την Ευρωπαϊκή Ομοσπονδία Δημοσιογράφων: Nα αποσυρθεί η τροπολογία για τις «ψευδείς ειδήσεις»\nΚόλαφος από την Ευρωπαϊκή Ομοσπονδία Δημοσιογράφων: Nα αποσυρθεί η τροπολογία για τις «ψευδείς ειδήσεις»\nΗ Ευρωπαϊκή Ομοσπονδία Δημοσιογράφων (Ε.Ο.Δ.) εξέδωσε ανακοίνωση με την οποία ζητεί την απόσυρση των τροποποιήσεων του άρθρου 191 του Ποινικού Κώδικα, τις οποίες κατέθεσε το.. Υπουργείο Δικαιοσύνης. Το πλήρες κείμενο της ανακοίνωσης της ΕΟΔ έχει ως εξής:\nΌπως συμβαίνει σε όλο τον κόσμο με ανάλογες νομοθεσίες, η τροπολογία δεν περιέχει ένα σαφή ορισμό των «ψευδών ειδήσεων». Ο τρόπος με τον οποίο ο όρος προσδιορίζεται είναι διφορούμενος, με ευρεία εφαρμογή και το ενδεχόμενο κατάχρησης ορατό. Ιδιαίτερα προβληματίζει η επιβολή κυρώσεων για ρεπορτάζ «ικανά να προκαλέσουν ανησυχία» ή που «υπονομεύουν την εμπιστοσύνη του κοινού» στις αρχές του κράτους.\nΗ δημοσιογραφία που δύναται να επιβάλει τη λογοδοσία φυσικά κλονίζει την εμπιστοσύνη του κοινού στην κυβέρνηση, όπως συμβαίνει και με την ερευνητική δημοσιογραφία, που δικαιολογημένα προκαλεί ανησυχία ή οργή στο κοινό. Όταν ένας νόμος είναι τόσο αόριστα διατυπωμένος, τότε είναι πολύ εύκολο η δημοσιογραφία φύλακας-κέρβερος να γίνει ο στόχος εκείνων των πολιτικών, που θέλουν να περιορίσουν την κριτική για όσα πράττουν. Οι δημοσιογραφικές Ενώσεις στην Ελλάδα δίκαια επέκριναν την τροπολογία, προειδοποιώντας ότι μπορεί να οδηγήσει τους δημοσιογράφους στη φυλακή ή να τους επιβληθούν πρόστιμα για θέματα, όπως αυτά που αφορούν την πανδημία.\nΚαλούμε το υπουργείο Δικαιοσύνης της Ελλάδας να αποσύρει αμέσως την τροπολογία και στην περίπτωση, που η κυβέρνηση προχωρήσει στη ψήφιση καλούμε τους βουλευτές, να την απορρίψουν. Αυτή την εποχή που οι πολιτικοί όλο και περισσότερο καταγγέλλουν την ερευνητική δημοσιογραφία ως «ψευδείς ειδήσεις», εάν ο νόμος αυτός πέσει σε λάθος χέρια θα αποβεί εξαιρετικά επικίνδυνος. Το υπουργείο Δικαιοσύνης πρέπει να συναντηθεί με τις ελληνικές δημοσιογραφικές Ενώσεις και τις διεθνείς οργανώσεις, για την ελευθερία των μέσων ενημέρωσης και να ακούσει τις ανησυχίες που εκφράζουν.\nΤελικά, ο καλύτερος τρόπος να αντιμετωπιστεί η παραπληροφόρηση δεν είναι αυτός των κυβερνητικών νομοθετικών ρυθμίσεων. Αυτό που χρειάζεται είναι ένας δυναμικός, επαγγελματικός, πολυφωνικός και ανεξάρτητος Τύπος, που θα παρέχει στην κοινωνία αξιόπιστες πηγές ενημέρωσης. Στην περίπτωση που η ελληνική κυβέρνηση σοβαρολογεί για την αντιμετώπιση της διάδοσης ψευδών ειδήσεων, τότε ο καλύτερος τρόπος να αρχίσει, είναι με πρωτοβουλίες για την προστασία της προσωπικής ασφάλειας των δημοσιογράφων που ασκούν ερευνητική δημοσιογραφία, η ανάπτυξη της παιδείας για τα μέσα ενημέρωσης και η διασφάλιση ισχυρής και ζωντανής αγοράς μέσων ενημέρωσης με υψηλού επιπέδου πολυφωνία.\nPosted by zoornalistas at Παρασκευή, Οκτωβρίου 15, 2021


Νίκη στην Κύπρο για Ολυμπιακό - Α1 ΑΝΔΡΩΝ - www.volleyplanet.gr : Ειδήσεις (νέα) για το Βόλλευ – News for Volleyball\nΝίκη στην Κύπρο για Ολυμπιακό\n21/09/2018 11:48:56 μμ\nΜε νίκη ξεκίνησε τις υποχρεώσεις του στο Τουρνουά της Κύπρου ο Ολυμπιακός καθώς οι Πειραιώτες επικράτησαν 3-0 της Νέας Σαλαμίνας και το Σάββατο στον τελικό της διοργάνωσης θα αντιμετωπίσουν τον Παφιακό\nΜε τον Νίκο Ζουπάνη να είναι ο πρώτος σκόρερ της ομάδας με 19 πόντους και τον Ανδρέα Φράγκο να σταματά στους 14 ο Ολυμπιακός στο πρώτο του φετινό φιλικό νίκησε 3-0 της μαχητικής Νέας Σαλαμίνα εξασφαλίζοντας την πρόκρισή του στον μεγάλο τελικό του τουρνουά.\nΟ Φερνάντο Μουνιόθ κράτησε εκτός αναμέτρησης τους Σμίτ, Μπέμε, Τσέλιο και Δαρίδη και δοκίμασε αρκετά πράγματα κατά την διάρκεια του παιχνιδιού.\nΟ Ισπανός τεχνικός αναφερόμενος στο πρώτο φιλικό της προετοιμασίας δήλωσε στο olympiacossfp.gr «Σήμερα δώσαμε το πρώτο παιχνίδι στη φάση της προετοιμασίας. Οι παίκτες προέρχονται από πολλές ώρες δουλειάς στον τομέα της φυσικής κατάστασης, για αυτό είναι φυσιολογικό ότι δεν ένιωθαν καλά, ώστε να πιάσουν υψηλά στάνταρ απόδοσης. Δουλεύουμε για να είμαστε σε σωστό βαθμό ετοιμότητας όταν ξεκινήσουν τα επίσημα παιχνίδια.


31/08/2018, 17:14 8\nΤην Δευτέρα 3 Σεπτεμβρίου, στις 11 το πρωί\nΗ τροποποίηση του άρθρου 12 (νόμος Κατρούγκαλου), που θίγει τις χήρες κάτω των 55 ετών, η άρση των ηλικιακών κριτηρίων κατάργησης της σύνταξης χηρείας και η επαναφορά του ποσοστού της σύνταξης χηρείας από το 50% στο 70% είναι ορισμένα από τα αιτήματα που διεκδικεί ο Σύλλογος Συζύγων Θανόντων ΑΞ.Ι.Α στην πανελλαδική συγκέντρωση διαμαρτυρίας, την προσεχή Δευτέρα, 3 Σεπτεμβρίου, στις 11 το πρωί, μπροστά από το υπουργείο Εργασίας.\nΓια πρώτη φορά, όπως επισημαίνει σχετικά το ΔΣ του Συλλόγου, θα ναυλωθούν από το υστέρημα των μελών του Συλλόγου ΑΞ.Ι.Α και των φίλων του, τρία ή τέσσερα λεωφορεία, προκειμένου στην κινητοποίηση να συμμετάσχουν και μέλη του από την επαρχία.\n«Καλούμε τις Ομοσπονδίες, τις Ενώσεις, τους Συνδέσμους και τους Συλλόγους, Εργαζομένων και Συνταξιούχων που μας στήριζαν και μας υποστήριζαν όλο αυτό το διάστημα να συνεχίσουν να το πράττουν και τώρα με τη συμμετοχή τους. Εννοείται ότι θα δοθεί ο λόγος για μικρό χαιρετισμό σε όσους επικεφαλής αυτών παρευρεθούν στη συγκέντρωσή μας και το επιθυμούν. Τους παρακαλούμε επίσης όπως ενημερώσουν τα μέλη τους για την συγκεκριμένη κινητοποίηση για συμμετοχή αφού, λόγω της ιδιαιτερότητας, αφορά άπαντες. Ο θάνατος δεν κοιτά ούτε ηλικία, ούτε φύλλο, ούτε κοινωνική ομάδα» καταλήγει η ανακοίνωση του ΔΣ.\nΚαι επίσης δεν καταλαβαίνω το άλλο. Γιατί οι Δ.Υ. και οι συνταξιούχοι να παίρνουν σταθερά ποσά και όχι ποσοστό επι του ΑΕΠ; Όλα τα υπουργεία παίρνουν ποσοστό του ΑΕΠ. Γιατί οι μισθοί και οι συντάξεις να είναι σταθεροί; Αν το κάνουμε αυτό τότε οι ετήσιες μεταβολές θα είναι ελάχιστες από χρόνο σε χρόνο όσο και η αλλαγή του ΑΕΠ και θα έχουμε στο Σύνταγμα καθορισμένο σταθερό ποσοστό επι του ΑΕΠ για το μεγαλύτερο έξοδο του κράτους, π.χ. 35%, οπότε θα ξέρουμε κάθε χρόνο ότι δεν θα υπάρχει έλλειμα και θα είμαστε νοικοκύρηδες και ωραίοι και δε θα μπορεί η κάθε κυβέρνηση να βάζει κόσμο απ' τα παράθυρα γιατί αυτό θα έχει αντίκτυπο στους υπολοίπους.\nΝα κοπούν οι συντάξεις στις χήρες. Αλλιώς να δώσουν και στις ανήπαντρες μητέρες. Ας δώσουν και στις ανήπαντρες χωρίς παιδιά ως επιβράβευση για την έξυπνη επιλογή τους. Αν η δουλειά του κράτους ειναι να απαλύνει τον πόνο της χήρας με λεφτά ή να αναγνωρίζει τη δυσκολία βιοπορισμού της, γιατί να μην κάνει το ίδιο για την ανήπαντρη μητέρα; Καμία σύνταξη σε χήρα! Μόνο αν την έχει δουλέψει. Είμαστε τόσο large, γι'αυτό καταντήσαμε έτσι. Άκου σύνταξη σε ανθρώπους 35 και 40 χρονών!!!\nΑγαπητε/η εσυ που εγραψες λοιπον το σχολιο να κοψουν συνταξη στης χηρες. Μαθε οως πρεπει να σκεφτεσαι δυο φορες πειν γραψεις και προσβαλλεις γυναικες που τους χτυπησε η μοιρα!Φυσικα και πρεπει να παρουν τη σύνταξη του συζυγου τους οχι γιατι ειμαστε large οπως ειπες περιτεχνα αλλα γιατι ειναι χρηματα 20 30και 40 χρονων εισφορές που κατατεθηκαν στο κρατος απ τους εργαζομενους συζυγους τους.Εν κατακλείδι λοιπον δεν μπορουμε να καταταξουμε την χηρα που δεν ηταν επιλογη της φυσικα αυτο που της συνεβη στην ιδια κατηγιρια με την ανυπαντρη μητερα γιατι παρα πολυ απλα οι γυναικες αυτες αγωνιζονται να παρουν τα δεδουλευμενα των συζύγων!!!Καλη συνεχεια!και με περισσοτερη λογικη!!


Πότε ο Πόνος στην Μέση Προέρχεται Από την Ιερολαγόνια Άρθρωση; - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Ορθοπεδική / Πότε ο Πόνος στην Μέση Προέρχεται Από την Ιερολαγόνια Άρθρωση;\n- Ασθενείς που έχουν υποστεί στο παρελθόν κάταγμα ή τραυματισμό της ιερολαγόνιας άρθρωσης.\n- Εάν η κίνηση της λεκάνης είναι ασύμμετρη λόγω ανισότητας του μήκους των κάτω άκρων εκ γενετής ή λόγω σοβαρής σκολίωσης της σπονδυλικής στήλης, αυτό προκαλεί άνιση φόρτιση των ιερολαγόνιων αρθρώσεων και δυσλειτουργία με πόνο, συνήθως της μιας από αυτές.\n- Πόνος στις ιερολαγόνιες αρθρώσεις παρατηρείται συχνά μετά από επέμβαση σπονδυλοδεσίας στην σπονδυλική στήλη λόγω μεταβολής της μηχανικής αυτής.\n- Ασθενείς με ανισότητα στην μυϊκή ισχύ των κάτω άκρων μπορεί επίσης να εμφανίσουν πόνο της ιερολαγόνιας άρθρωσης.\n- Οι γυναίκες επίσης συχνότερα εμφανίζουν δυσλειτουργία της ιερολαγόνιας άρθρωσης με πόνο στη μέση, λόγω χαλάρωσης των συνδέσμων που υποστηρίζουν την άρθρωση.


Πέμπτη, 22 Μάρτιος 2018 10:48\nΗ πιστοποίηση Center of Excellence in Colorectal Surgery (COECS) χορηγείται από τον μη κερδοσκοπικό οργανισμό Surgical Review Corporation (SRC - http://www.surgicalreview.org) που εδρεύει στη Βόρεια Καρολίνα των Ηνωμένων Πολιτειών. Ο Οργανισμός αυτός μέσω επιτόπιας αυτοψίας από εμπειρογνώμονες επιθεωρητές διεθνούς εμπειρίας επιβεβαίωσε τεκμηριωμένα, πληθώρα παραμέτρων και απαιτήσεων του προτύπου, όπως την εμπειρία της χειρουργικής ομάδας και την εφαρμογή αναγνωρισμένων κλινικών χειρουργικών πρωτοκόλλων και μετεγχειρητικής παρακολούθησης, την ασφάλεια με την οποία διενεργούνται οι επεμβάσεις, τα χαμηλά ποσοστά δυνητικών επιπλοκών, την αποτελεσματική θεραπεία των ασθενών και, σε ό, τι αφορά στις κακοήθεις παθήσεις εντέρου και ορθού, τα ποσοστά των ασθενών που παρέμειναν ελεύθεροι νόσου μετά την επέμβαση. Παράλληλα, εξετάστηκαν σχολαστικά τα προσόντα και η εκπαίδευση του ιατρονοσηλευτικού προσωπικού, ο ιατροτεχνολογικός εξοπλισμός, οι υποδομές και το συνολικό πρόγραμμα που εφαρμόζει το ΥΓΕΙΑ για την ποιότητα και την ασφάλεια των ασθενών, το οποίο άλλωστε έχει ήδη λάβει τη Χρυσή Σφραγίδα Έγκρισης (Gold Seal of Approval®) για τη Διαπίστευση Νοσοκομείων από τον οργανισμό Joint Commission International.\nΠέμπτη, 22 Μάρτιος 2018 10:37\n«Η αυξητική μαστού απαιτεί αποχή από την εργασία 5-7 ημέρες για την εγχείρηση και την αρχική ανάρρωση, ενώ η ευαισθησία και το οίδημα στην περιοχή χρειάζονται 2-3 εβδομάδες για να υποχωρήσουν τελείως», εξηγεί ο πλαστικός χειρουργός Δρ. Δημήτρης Δρακωτός. «Παρότι, δε, η διαφορά στο στήθος φαίνεται αμέσως μετά το χειρουργείο, θα χρειασθεί λίγος καιρός έως ότου αποκτήσει ο μαστός το τελικό σχήμα και πάρει το ένθεμα την τελική του θέση πάνω στο θωρακικό τοίχωμα. Αυτή η διαδικασία μπορεί να πάρει έως και 6 μήνες, κυρίως όταν η αύξηση είναι μεγαλύτερη και ο ήδη υπάρχων μαστός είναι μικρός».\nΗ άνοιξη επιτρέπει επίσης μια πιο διακριτική μετάβαση στο νέο στήθος, αφού οι καιρικές συνθήκες ευνοούν την χρήση λεπτών ενδυμάτων και αξεσουάρ (π.χ. λεπτά φουλάρια, λεπτές μπλούζες με μακριά μανίκια) που καλύπτουν τυχόν οιδήματα και μωλωπισμούς.\nΕπιπλέον, τον πρώτο καιρό μετά την εγχείρηση είναι σημαντικό να προστατευθεί το δέρμα του θώρακα και κυρίως οι τομές από την απευθείας έκθεση στην ηλιακή ακτινοβολία, ειδάλλως υπάρχει κίνδυνος οι ουλές να μην έχουν το ιδανικό χρώμα μετά την ολοκλήρωση της επούλωσης. Αυτό είναι πολύ πιο εύκολο να γίνει την άνοιξη, παρά το καλοκαίρι που μια βουτιά στη θάλασσα μοιάζει ακαταμάχητη.\nΣτους μήνες που θα μεσολαβήσουν μέχρι το καλοκαίρι, τέλος, «οι χειρουργικές τομές θα έχουν επουλωθεί πλήρως και δεν θα υπάρχουν περιορισμοί όσον αφορά το κολύμπι ή τα άλλα θαλάσσια σπορ», προσθέτει ο Δρ. Δρακωτός.\nΕνθέματα νέας γενιάς\n«Τα ενθέματα τελευταίας γενιάς που χρησιμοποιούνται είναι πολύ ασφαλή και περιορίζουν στο ελάχιστο τους κινδύνους που υπήρχαν με τη χρήση των παλαιότερης γενιάς ενθεμάτων. Επίσης οι μεγάλες εταιρείες παρέχουν και εγγύηση εφ' όρου ζωής», τονίζει ο Δρ. Δρακωτός. «Η επιλογή του ενθέματος που θα χρησιμοποιηθεί γίνεται πάντα με βάση την ασφάλεια της ασθενούς και την επιθυμία για την επίτευξη του καλύτερου δυνατού αποτελέσματος. Χρησιμοποιούνται τόσο στρογγυλά όσο και ανατομικά ενθέματα κατά περίπτωση. Το σημαντικό είναι να καταλάβει η ασθενής ότι στρογγυλό ένθεμα δεν σημαίνει και στρογγυλός μαστός. Απλά για την επίτευξη του ιδανικού σχήματος επιστρατεύονται άλλοτε τα μεν και άλλοτε τα δε, ανάλογα με τα σωματομετρικά χαρακτηριστικά της».\nΌσον αφορά τη διάρκεια των ενθεμάτων, «δεν "λήγουν" , ούτε πρέπει οπωσδήποτε να αφαιρεθούν μετά από κάποια χρόνια», συνεχίζει. «Η αντίληψη ότι στη δεκαετία πρέπει να γίνει αλλαγή των ενθεμάτων προκύπτει από το ότι με τα παλαιότερα ενθέματα και τις παλιές τεχνικές είχε αποδειχτεί ότι περίπου στη δεκαετία ένας ικανός αριθμός ενθεμάτων έπρεπε να αλλαχθούν, γιατί είχε δημιουργηθεί μία σκληρή κάψα γύρω τους που δημιουργούσε προβλήματα. Σήμερα, όμως, με τα νέα ενθέματα, τις νέες τεχνικές που εφαρμόζονται (σχετικά με την θέση του ενθέματος, την αντισηψία, την προετοιμασία του ενθέματος πριν την τοποθέτηση κ.λπ.) και τις αναθεωρημένες οδηγίες που κάθε πλαστικός χειρουργός που κάνει την συγκεκριμένη επέμβαση γνωρίζει, τα ποσοστά του παραπάνω φαινομένου έχουν υποδεκαπλασιαστεί. Έτσι μπορούμε να πούμε πλέον ότι τα ενθέματα είναι για μια ζωή».\nΕπιπλέον, «με τις νέες τεχνικές δεν μας απασχολούν πια προβλήματα όπως η αδυναμία θηλασμού ή η απώλεια αισθητικότητας στην περιοχή της θηλής», προσθέτει.\nΣύμφωνα με τα κριτήρια που έχει θεσπίσει η Αμερικανική Εταιρεία Πλαστικών Χειρουργών (ASPS), καλές υποψήφιες για αυξητική μαστού είναι οι υγιείς γυναίκες, που δεν είναι έγκυοι ούτε θηλάζουν τα μωρά τους, και οι οποίες έχουν πλήρως ανεπτυγμένους μαστούς.\nΟι γυναίκες πρέπει επίσης να έχουν ρεαλιστικές προσδοκίες από τους νέους μαστούς και, φυσικά, να είναι δυσαρεστημένες από το στήθος τους. Καλό είναι επίσης να μην καπνίζουν, διότι το κάπνισμα επεμβαίνει στην ομαλή επούλωση των χειρουργικών τομών και μπορεί να προκαλέσει επιπλοκές.\nΗ αυξητική μαστού μπορεί επίσης να γίνει σε γυναίκες με ασύμμετρους μαστούς, καθώς και όταν ο ένας ή και οι δύο μαστοί είναι πολύ μικροί ή έχουν επίμηκες σχήμα.\nΗ διάρκεια της εγχείρησης είναι 1,5 έως 2 ώρες και γίνεται με γενική αναισθησία, ενώ η γυναίκα συνήθως επιστρέφει μέσα σε 24 ώρες στο σπίτι της (μερικές φορές επιτρέπεται να πάρει αυθημερόν εξιτήριο).\nΠέμπτη, 22 Μάρτιος 2018 10:16\nTo νέο πρόσωπο της φυματίωσης\nΗ Φυματίωση σήμερα έχει αλλάξει πρόσωπο, λόγω της εμφάνισης ανθεκτικών μορφών. Ενώ η «απλή» φυματίωση είναι νόσος που συνήθως θεραπεύεται χωρίς ιδιαίτερα προβλήματα, η ανθεκτική, η πολυανθεκτική (MDR-TB) και ιδίως η υπερανθεκτική φυματίωση (XDR-TB) είναι ιδιαίτερα επικίνδυνη για τη Δημόσια Υγεία, πολύ πιο δύσκολη στην αντιμετώπιση της και απαιτεί μακροχρόνια, δύσκολη και ακριβή θεραπεία. Mε αφορμή την Παγκόσμια Ημέρα Φυματίωσης, στις 24 Μαρτίου, η Ελληνική Πνευμονολογική Εταιρεία επισημαίνει ότι στη χώρα μας κατά την πενταετία 2013-2017, μόνο στο Αντιφυματικό τμήμα του Νοσοκομείου Σωτηρία, αντιμετωπίσθηκαν 1.604 ασθενείς. Εκτιμάται ότι ο αριθμός των ασθενών πανελλαδικά είναι 2-3 φορές μεγαλύτερος. Η νέα, συχνά θανατηφόρα, υπερανθεκτική μορφή φυματίωσης (XDR-TB) υπάρχει και στην Ελλάδα. Μόνο το 2017, τρεις Έλληνες προσβλήθηκαν από αυτήν και νοσηλεύονται σε απομόνωση. Επιπλέον, υπάρχουν σημαντικά προβλήματα στη διαχείριση της νόσου, με κυριότερο την ανυπαρξία ενιαίου και οργανωμένου αντιφυματικού προγράμματος. Ως αποτέλεσμα, υπάρχει σημαντική υποδήλωση της φυματίωσης, ανεπάρκεια οργανωμένων δομών για την πρόληψη και αντιμετώπισή της και κατάλληλων χώρων για τη νοσηλεία των ασθενών με ανθεκτικές μορφές. Το σύστημα ηλεκτρονικής συνταγογράφησης θα έπρεπε να χρησιμοποιηθεί για την επίλυση του προβλήματος της υποδήλωσης και την αξιόπιστη αποτύπωση της επιδημιολογικής εικόνας της νόσου στη χώρα μας. Παρά τις επανειλημμένες σχετικές εισηγήσεις, δυστυχώς δεν έχει ακόμη αξιοποιηθεί σε αυτή την κατεύθυνση.\nΗ Φυματίωση μπορεί να προσβάλλει κάθε άνθρωπο, αλλά προσβάλλει ιδιαίτερα τις ευάλωτες κοινωνικές ομάδες, τους φτωχούς, τους περιθωριοποιημένους, τους υποσιτισμένους, όσους δηλαδή ζουν κάτω από δυσμενείς συνθήκες. Στην Ελλάδα της κρίσης οι ομάδες αυτές αυξάνονται καθημερινά.\nΠέμπτη, 22 Μάρτιος 2018 10:14\nΌλοι οι εργαστηριακοί έλεγχοι\n...και όλοι οι εξειδικευμένοι έλεγχοι\nΠέμπτη, 22 Μάρτιος 2018 10:11\nΔιατήρηση της γονιμότητας στους ογκολογικούς ασθενείς\nΤο πολύ σοβαρό αυτό ζήτημα συζητήθηκε στις 20 Μαρτίου 2018, κατά τη διάρκεια συνέντευξης Τύπου, με θέμα: «Η Γονιμότητα σε Ογκολογικούς ασθενείς: υπάρχει δυνατότητα τεκνοποίησης μετά την θεραπεία; Συστάσεις, νέες εξελίξεις, παραδείγματα». Ομιλητές ήταν η κ. Ελένη Γαλάνη, Παθολόγος - Ογκολόγος, Αναπλ. Διευθύντρια, Β' Ογκολογική Κλινική «Metropolitan Hospital», η κ. Αμάντα Ψυρρή, Παθολόγος - Ογκολόγος, Αναπληρώτρια Καθηγήτρια Ογκολογίας, Ιατρική Σχολή, Πανεπιστήμιο Αθηνών, ο κ. Βασίλης Αθανασίου, Μαιευτήρας - Γυναικολόγος εξειδικευμένος στην Υποβοηθούμενη Αναπαραγωγή, Διδάκτωρ Πανεπιστημίου Ιωαννίνων, μετεκπαιδευθείς στο Πανεπιστημιακό Νοσοκομείο Fribourg Ελβετίας και στο Πανεπιστημιακό Νοσοκομείο Monash στη Μελβούρνη Αυστραλίας και ο κ. Ιωάννης Ζερβομανωλάκης, MD, PhD, MBA, MPH, Μαιευτήρας Χειρουργός Γυναικολόγος, Διδάκτωρ Πανεπιστημίου Βόννης, εξειδικευμένος στην Υποβοηθούμενη Αναπαραγωγή. Τη συζήτηση συντόνισε ο Δρ Λάζαρος Πουγγίας, Ιατρικός Διευθυντής της φαρμακευτικής εταιρίας MSD Ελλάδας.\n«Το ζήτημα που αφορά στην γονιμότητα ανθρώπων που έχουν υποβληθεί σε θεραπείες για την αντιμετώπιση του καρκίνου είναι εξαιρετικά ευαίσθητο. Πρόκειται για μια σημαντική ομάδα ασθενών που χρειάζεται υποστήριξη. Η MSD έχοντας δραστηριότητα και στους δύο τομείς, της ογκολογίας και της γονιμότητας, ανέλαβε την πρωτοβουλία να ενώσει αυτές τις δύο επιστημονικές κοινότητες προς όφελος των ασθενών. Μέσα από τη συνεργασία των ειδικών επιστημόνων τόσο μεταξύ τους όσο και - από κοινού - με τους ασθενείς, μπορεί να δοθεί λύση στο πρόβλημα που ταλαιπωρεί πολύ κόσμο», δήλωσε ο κ. Πουγγίας.\n«Η γονιμότητα φαίνεται ότι είναι ένα θέμα που απασχολεί τις γυναίκες που νοσούν. Ωστόσο υπάρχει έλλειμμα ενημέρωσης των ογκολογικών ασθενών για την επίπτωση των θεραπειών στη γονιμότητα, αλλά και τη δυνατότητα διατήρησής της», σχολίασε η κ. Ελένη Γαλάνη. Σύμφωνα με διαδικτυακή έρευνα για την γονιμότητα και τον καρκίνου του μαστού, που διεξήχθη με τη συμμετοχή 657 γυναικών κάτω των 40 ετών και δημοσιεύθηκε και στο Medscape (παγκόσμιος ιστότοπος για ιατρούς και επαγγελματίες υγείας), μία στις δύο γυναίκες (57%) που είχε επιζήσει του καρκίνου ανησυχούσε για τη γονιμότητά της στο μέλλον. Οι γυναίκες που έλαβαν μέρος στην έρευνα, σε ποσοστό 29%, ήταν διατεθειμένες να επιλέξουν μία λιγότερο τοξική θεραπεία για να διατηρήσουν τη γονιμότητά τους, ακόμη κι αν υπήρχε αυξημένος κίνδυνος υποτροπής της νόσου. Σημαντικό είναι επίσης ότι 51% των γυναικών θεώρησε ότι είχαν κατευναστεί οι ανησυχίες του μέσα από συζήτηση με τους ιατρούς.\nΠέμπτη, 22 Μάρτιος 2018 10:01\n1 στους 3 ανθρώπους εμφανίζει κακοσμία στόματος\nΠέμπτη, 22 Μάρτιος 2018 09:51\nΠατούλης: Σημαντικός ο ρόλος της διασποράς στην προώθηση του Τουρισμού Υγείας\nToν σημαντικό ρόλο των Ελλήνων της διασποράς, στην προώθηση του Τουρισμού Υγείας της χώρας μας, τόνισε ο πρόεδρος του ΙΣΑ και της ΚΕΔΕ Γ. Πατούλης στην ομιλία του, στο 3ο Forum Υγείας, που πραγματοποιήθηκε στις 17 και 18 Μαρτίου 2018, στο Ζάππειο Μέγαρο.\nΣτο πλαίσιο της διοργάνωσης πραγματοποιήθηκε ημερίδα, για τον Τουρισμό Υγείας, με τη συμμετοχή σημαντικών προσωπικοτήτων, από το χώρο της υγείας και του τουρισμού.\nΟ πρόεδρος του ΙΣΑ Γ. Πατούλης, έκανε την ομιλία του, μέσω Skype καθώς παρευρίσκεται στην Νέα Υόρκη των ΗΠΑ, όπου συμμετέχει στο συλλαλητήριο, για τη Μακεδονία που διοργανώθηκε ,την Κυριακή 18 Μαρτίου, από οργανώσεις Ελλήνων ομογενών, μπροστά από την έδρα των Ηνωμένων Εθνών.\n«Η χώρα μας έχει ισχυρά ανταγωνιστικά πλεονεκτήματα που μπορούν να την καταστήσουν έναν ισχυρό παίκτη στην παγκόσμια αγορά του τουρισμού υγείας. Μπορούμε να προσελκύσουμε ασθενείς υψηλού επιπέδου και να κρατήσουμε στην Ελλάδα, τα καλύτερα μυαλά της χώρας ,τους Έλληνες επιστήμονες .Η Ελληνική ομογένεια έχει συνδράμει σημαντικά στην προσπάθειά μας, για την προώθηση του τουρισμού υγείας. Η απεριόριστη αγάπη που τρέφουν για την Ελλάδα και το ισχυρό δέσιμό τους, με τις πατρογονικές ρίζες, αποτελούν τον ισχυρό μας σύμμαχο, στην εθνική προσπάθεια για να κερδίσουμε το στοίχημα της ανάπτυξης. Αποτελεί βαθιά μου πεποίθηση πως έχοντας τους Έλληνες ομογενείς συμμάχους, θα τα καταφέρουμε».\nΠέμπτη, 22 Μάρτιος 2018 09:48\nΔιπλάσιος κίνδυνος διαβήτη για όσους έχουν όγκους στα επινεφρίδια


Μαϊάμι Χιτ: Κανονικά ο Λεμπρόν Τζέιμς - Onsports.gr\nΓιάννης Ασκούνης\t05 Ιανουαρίου 2013, 01:58\nΜαϊάμι Χιτ: Κανονικά ο Λεμπρόν Τζέιμς\nΠλην συγκλονιστικού απροόπτου, ο Λεμπρόν Τζέιμς θα ενισχύσει τους Μαϊάμι Χιτ στο αποψινό εντός έδρας ματς με τους Σικάγο Μπουλς, αν και ταλαιπωρείται από ενοχλήσεις στο γόνατο.\nΘυμίζουμε πως ο «βασιλιάς» απουσίασε από τη χθεσινή προπόνηση του Έρικ Σποέλστρα, χωρίς ωστόσο να προκαλέσει ανησυχία στις τάξεις των πρωταθλητών NBA. Άλλωστε πήρε μέρος στην πρωινή προπόνηση, λίγες ώρες πριν από τον σημερινό αγώνα (05/01, 03:00) με τους Σικάγο Μπουλς, έπειτα από την οποία δήλωσε: «Σίγουρα απαιτείται επιπλέον αποθεραπεία». Πάντως ο Σποέλστρα εκτίμησε πως ο Τζέιμς θα είναι διαθέσιμος, καθώς έχει αντιμετωπίσει με επιτυχία σοβαρότερα προβλήματα στο παρελθόν.\nΟ 3-φορές MVP μίλησε και για τη συνολική παρουσία του στο φετινό πρωτάθλημα: «Παίζω καλό μπάσκετ. Πιστεύω πως είμαι στην ακμή της αποτελεσματικότητάς μου. Δεν γνωρίζω αν υπάρχουν περιθώρια βελτίωσης, αλλά εγώ συνεχίζω να μελετώ το παιχνίδι. Δεν πρόκειται να θεωρήσω κάτι δεδομένο, αλλά θα δουλεύω καθημερινά. Είμαι πλέον άνετος με σουτ υπό οποιεσδήποτε συνθήκες. Δεν θεωρώ πως εκτελώ καλύτερα σουτ, αλλά πως έχω μεγαλύτερη αυτοπεποίθηση».\nΑπό την πλευρά τους, οι Μπουλς φαίνεται πως θα έχουν τους άρρωστους Γιοακίμ Νοά και Βλάντιμιρ Ραντμάνοβιτς στη διάθεσή τους ύστερα από απουσία αμφότερων στο ματς με τους Ορλάντο Μάτζικ. Η επιστροφή του Γάλλου σέντερ θα συνδυαστεί με την αφαίρεση του Ταζ Γκίμπσον από την πεντάδα του Τομ Θίμποντο, ενώ ο Ραντμάνοβιτς δεν επηρεάζει κάτι, καθώς εξαρχής είναι εκτός rotation.\nΤέλος, ο Ντέρικ Ρόουζ θα παραμείνει στο περιθώριο, όπως συμβαίνει από το ξεκίνημα του 2012-13. Στόχος του βασικού πλέι-μέικερ των «ταύρων», άλλωστε, είναι η αγωνιστική επανάκαμψη εντός του Μαρτίου. Τις τελευταίες ώρες, μάλιστα, ξεκαθαρίστηκε εκ νέου πως ο MVP του 2011 δεν πρόκειται να επιστρέψει στα παρκέ, αν δεν ξεπεράσει κατά 100% την εγχείρηση στο γόνατο. Άρα οι Κερκ Χάινριχ και Νέιτ Ρόμπινσον θα συνεχίσουν σαν άμεσες λύσεις στον «άσο».\n9 λεπτά πριν Έριξε τη «βόμβα» η FIFA - Προτείνει Μουντιάλ ανά δύο χρόνια\n11 λεπτά πριν Volley League Γυναικών: Όλα τα βλέμματα στο ντέρμπι ΠΑΟΚ-Ολυμπιακός αύριο, Τετάρτη 20/10\n14 λεπτά πριν Διαιτησία: Οι διαιτητές της 4ης αγωνιστικής της Basket League\n17 λεπτά πριν Euroleague: Τέλος ο Μπερτομέου! (photos)


Καταγγελία της Λαϊκής Επιτροπής Μαραθοκάμπου για το περιφερειακό ιατρείο – ΙΚΑΡΙΩΤΙΚΑ ΝΕΑ\nHome › ΣΑΜΟΣ › Καταγγελία της Λαϊκής Επιτροπής Μαραθοκάμπου για το περιφερειακό ιατρείο\nΘυμίζουμε, επίσης, ότι επί χρόνια πριν, στις περισσότερες από αυτές τις διεκδικήσεις η απάντηση ήταν στερεότυπη και έλεγε: “αυτά που ζητάτε ποτέ δεν πρόκειται να γίνουν”. Όσο όμως και αν προσπάθησαν να μας πείσουν πως τίποτε δεν γίνεται και πως δεν μπορούμε να πετύχουμε λύση για εμάς και τα παιδιά μας, εμείς αποδείξαμε ότι οι λαϊκοί αγώνες έχουν αργά ή γρήγορα αποτέλεσμα.\nΗ πλήρης στελέχωση του Π.Ι. Μαραθοκάμπου με δεύτερο γιατρό γενικής ιατρικής, πράγμα για το οποίο έχει δεσμευτεί ο Διοικητής της 2ης ΔΥΠΕ από τον Αύγουστο του 2020 και έπρεπε ήδη να έχει προκηρύξει την θέση. Επίσης με νέο Αγροτικό Γιατρό αφού η θητεία του προηγούμενου έληξε από τις αρχές του προηγούμενου Νοέμβρη. Είναι ανάγκη οι εφημερίες των Γιατρών να γίνονται στο Μαραθόκαμπο, μόνο έτσι το Π.Ι του χωριού μας θα μπορεί να λειτουργεί με εφημερίες όλο το 24ωρο.\nΣε ότι αφορά την τοποθέτηση Αγροτικού Γιατρού στο Π.Ι θα θέλαμε να τονίσουμε την ανάγκη εξασφάλισης κατοικίας του γιατρού στο χωριό και όχι μέσα στο κτίριο του Π.Ι που έτσι και αλλιώς δεν έχει τους απαιτούμενους χώρους. Είναι τουλάχιστον απαράδεκτο ένα δωμάτιο με διαστάσεις 2*3 που είναι το δεύτερο ιατρικό εξεταστήριο του Π.Ι να δίνεται για κατάλυμα του αγροτικού γιατρού.\nΗ πρόσληψη μόνιμης νοσηλεύτριας και μαίας, καθώς η κάλυψη της οργανικής θέσης μαίας στο Περιφερειακό μας Ιατρείο φάνηκε ξεκάθαρα όλο το προηγούμενο διάστημα ότι είναι αναγκαία αφού μεγάλος αριθμός γυναικών προσήλθαν στο Π.Ι του Όρμου προκειμένου να κάνουν το pap-test και να συμβουλευτούν την μαία για διάφορα γυναικολογικά θέματα, την μια και μοναδική ημέρα της εβδομάδας που η μαία ήταν διαθέσιμη από το Κέντρο Υγείας Καρλοβάσου.\nΗ πρόσληψη μόνιμης καθαρίστριας για το Π.Ι Μαραθοκάμπου είναι επιτακτική. Εδώ είναι αναγκαίο να υπενθυμίσουμε ότι για διάστημα τουλάχιστον 3-4 μηνών το Π.Ι δεν καθαρίζονταν. Αυτή την περίοδο καθαρίζεται μια φορά την εβδομάδα αφού η συμβασιούχος καθαρίστρια του Κέντρου Υγείας Καρλοβάσου καλείται να καλύψει και τις ανάγκες των γύρω από το Μαραθόκαμπο Αγροτικών Ιατρείων.\nΜαζικά τεστ για τον κορωνοϊό ώστε να γίνονται προληπτικά όπου υπάρχει ανάγκη.\n‹ Σέντρα στο Κύπελλο Ελλάδος\nΝέες τοποθετήσεις στο νοσοκομείο Σάμου ›\nTags: ΚΑΤΑΓΓΕΛΙΑ, ΜΑΡΑΘΟΚΑΜΠΟΣ, ΥΓΕΙΑ


DCORFU: Πόθεν έσχες με εξοντωτικές ποινές\nΣτόχος του υπουργείου είναι να δημιουργήσει με τον τρόπο αυτό, ισχυρά αντικίνητρα για παραβατική συμπεριφορά, αφού τα εξοντωτικά πρόστιμα και η απειλή ποινικών κυρώσεων θα αποτρέψει τους υποψήφιους φοροφυγάδες. Η καθολική εφαρμογή του «πόθεν έσχες» καταργεί το σημερινό πλέγμα τεκμηρίων διαβίωσης και απόκτησης περιουσιακών στοιχείων. Σε πρώτη φάση το σύστημα θα λειτουργήσει για τους ελεύθερους επαγγελματίες όπου εντοπίζεται η μεγαλύτερη φοροδιαφυγή και σε δεύτερη φάση για το σύνολο των φορολογούμενων. Τα στοιχεία για τα εισοδήματα, τα περιουσιακά στοιχεία και τις δαπάνες διαβίωσης που θα δηλωθούν τον πρώτο χρόνο από τα 8,5 εκατομμύρια φορολογούμενους θα αποτελέσουν τη βάση δεδομένων για τους ελέγχους και τις διασταυρώσεις που θα διενεργεί η εφορία.\nΌσοι δεν θα μπορούν να δικαιολογήσουν με βάση τα εισοδήματά τους το ύψος των αποταμιεύσεων, την αξία των περιουσιακών τους στοιχείων και το επίπεδο διαβίωσής τους θα τιμωρούνται με την επιβολή υπέρογκων φόρων και προστίμων. Όπως αναφέρει ανώτερο στέλεχος του υπουργείου Οικονομικών οι έλεγχοι και οι διασταυρώσεις στα εισοδήματα, τα περιουσιακά στοιχεία και το επίπεδο διαβίωσης θα είναι δειγματοληπτικοί, κυρίως σε ομάδες φορολογουμένων που δηλώνουν εισοδήματα «φτώχειας» και έχουν μεγάλα ακίνητα, πολυτελή αυτοκίνητα, σκάφος αναψυχής.\nΟ έλεγχος για τους συγκεκριμένους φορολογούμενους θα είναι εξονυχιστικός. Οι εφοριακοί θα έχουν τη δυνατότητα πρόσβασης σε δημόσια και ιδιωτικά αρχεία για να αποκαλύπτουν το «μεγάλο πλούτο που φοροδιαφεύγει» όπως έχει δηλώσει χαρακτηριστικά ο υπουργός Οικονομικών Γ. Παπακωνσταντίνου.\nΒασικό όπλο για την καθολική εφαρμογή του «πόθεν έσχες» θα αποτελέσει το νέο έντυπο της φορολογικής δήλωσης στο οποίο θα ζητάει από τους φορολογούμενους πλήρη και αναλυτική αποτύπωση των αποταμιεύσεων, των περιουσιακών στοιχείων και των δαπανών διαβίωσης.\nΤραπεζικές καταθέσεις, τοποθετήσεις σε μετοχές, ομόλογα και αμοιβαία κεφάλαια, συμμετοχές σε εταιρείες οποιασδήποτε νομικής μορφής, ακίνητα, ΙΧ αυτοκίνητα, μοτοσικλέτες, σκάφη αναψυχής, πισίνες, αγορές μέσω πιστωτικών καρτών, δαπάνες για την απόκτηση όλων αυτών των περιουσιακών στοιχείων και έξοδα διαβίωσης θα πρέπει να δηλωθούν αναλυτικά στο έντυπο Ε1 της δήλωσης φορολογίας εισοδήματος ή σε ξεχωριστό έντυπο που θα συνυποβάλεται με τη δήλωση.\nΜε το νέο σύστημα θα ελέγχεται η προέλευση των χρημάτων ακόμη και για περιουσιακά στοιχεία που σήμερα εξαιρούνται από το «πόθεν έσχες» της εφορίας, όπως είναι η πρώτη κατοικία, οι μετοχές, τα ομόλογα, τα έντοκα γραμμάτια, τα αμοιβαία κεφάλαια και οι συμμετοχές σε εταιρείες.


Έφυγε η Μαρία Ζιάγκα ανήμερα της Πρωτοχρονιάς - trikalaidees.gr | Τρίκαλα ΙΔΕΕΣ\nHome/Τρίκαλα/Έφυγε η Μαρία Ζιάγκα ανήμερα της Πρωτοχρονιάς\nΈφυγε η Μαρία Ζιάγκα ανήμερα της Πρωτοχρονιάς\nΠέθανε η Μαρία Ζιάγκα μετά από μία γενναία αλλά άνιση μάχη με την επάρατο.\nΗ Μαρία Ζιάγκα γεννήθηκε στην Αθήνα το 1954. Κόρη του τραπεζικού Νικόλαου και της Ιωάννας Κουτμάνη. Ο πατέρας της κατάγονταν από τη Σούρπη του Νομού Μαγνησίας ενώ η μητέρα της ήταν Πολωνικής καταγωγής. Είχε δύο αδέρφια. Μετά τις σπουδές της στο Παρίσι εργάστηκε στον ιδιωτικό τομέα και δη, στις ξενοδοχειακές επιχειρήσεις όπου διακρίθηκε για την εργατικότητα, το ήθος και τη συνέπειά της. Το 1980 παντρεύτηκε τον Γιάννη Ζιάγκα με τον οποίο απέκτησε δύο γιους, τον Δημήτρη και τον Νίκο. Από τον δε, Δημήτρη πρόσφατα απέκτησε και ένα εγγονό.\nΗ Μαρία Ζιάγκα στήριξε τον σύζυγό της στην πολιτική του καριέρα πάντα με σεμνότητα και διακριτικότητα. Ήταν ενεργό μέλος της Τρικαλινής κοινωνίας στην οποία, μετά το γάμο της, γρήγορα εγκλιματίστηκε δημιουργώντας φιλίες που άντεξαν στο χρόνο. Δοτική και υποστηρικτική ήταν επόμενο να καταστεί ενεργό μέλος της τοπικής κοινωνίας και να διακριθεί για το ήθος και την ευπρέπειά της αλλά και να κερδίσει την αγάπη και τον σεβασμό της.\nΜετά την απόκτησή από την οικογένειά της, της εφημερίδας Η ΕΡΕΥΝΑ, η Μαρία Ζιάγκα ανέλαβε καθήκοντα της προέδρου και της διευθύνουσας συμβούλου της εταιρείας τα οποία διατήρησε μέχρι πρότινος διακρινόμενη για τον σεβασμό του δημοσιογραφικού λειτουργήματος και συμβάλλοντας στη συνέχιση και ανάπτυξη, μιας ιστορικής όχι μόνο για τα Τρίκαλα, αλλά και τον Περιφερειακό Τύπο, εφημερίδας.\nΤην πολυαγαπημένη μας σύζυγο , μητέρα , γιαγιά , αδελφή και θεία


Θάνατος Suzanne Eaton: «Μπορεί να είναι σεξουαλικό έγκλημα» – radioena.in\nΘάνατος Suzanne Eaton: «Μπορεί να είναι σεξουαλικό έγκλημα»\nΤα στοιχεία που έρχονται στο φως για την υπόθεση θανάτου της Suzanne Eaton, δείχνουν ώρα με την ώρα ότι αν μη τι άλλο, η βιολόγος είχε έναν μαρτυρικό θάνατο.\nΣύμφωνα με τον ιατροδικαστή Αντώνη Παπαδομανωλάκη, ο θάνατός της Suzanne Eaton ήταν ασφυκτικόςκαι δεν αποκλείεται το ενδεχόμενο σεξουαλικού εγκλήματος.\nΗ Sue, όπως την αποκαλούσαν οι φίλοι και συνεργάτες της, ήταν αθλητικός τύπος και γυμναζόταν συστηματικά. Γι’ αυτό άλλωστε, δεν εξέπληξε κανέναν το γεγονός ότι θα έτρεχε, λίγες ώρες πριν την παρουσίαση μιας εργασίας της σε σεμινάριο.\nΠοιον συνάντησε στο δρόμο της; Τι συνέβη στη συνέχεια; Η γυναίκα πάντως, εκτιμάται ότι άφησε την τελευταία πνοή της, την ημέρα που εξαφανίστηκε.\nΤο DNA και οι προσαγωγές\nΝεότερα στοιχεία αναφέρουν ότι υπάρχουν ευρήματα που καταδεικνύουν πωςη άτυχη γυναίκα πιθανότατα βασανίστηκε πριν τον ασφυκτικό θάνατο της, όπως αποκαλύφθηκε από την πολύωρη εξέταση της σορού της από τους ιατροδικαστές Κρήτης.


Τα πέντε C-SUV με τον περισσότερο αέρα για τα πόδια - audi q3, audi q4 e-tron,\n82.060 Επισκέψεις στο άρθρο (26/12/2021)\nΣε αυτά τα C-SUV κάθεσαι... σταυροπόδι\nΚορυφαίο με 195 χλστ. το Honda CR-V\nΜε συρόμενο κάθισμα Kuga και Tiguan\nΕυρύχωρο σε όλα το Tucson, μοντέρνο και άνετο το Arkana\nΤο πλεονέκτημα των ηλεκτρικών και η πρωτιά του ID.4\nΕσύ επιλέγεις το μικρομεσαίο SUV με βάση το πορτ-μπαγκάζ ή τους χώρους της καμπίνας; Από τα παρακάτω μοντέλα ποιο σου ταιριάζει περισσότερο;\nΗ άνεση ενός αυτοκινήτου είναι χαρακτηριστικό το οποίο έχει μεγάλη βαρύτητα για εμάς εδώ στο Auto Τρίτη. Για αυτό και το Test Center αξιολογεί κάθε μοντέλο της αγοράς, μετρά το πραγματικό μέγεθος της καμπίνας και προσδιορίζει στο χιλιοστό την εικόνα του στον συγκεκριμένο τομέα. Πέρα από τον διαθέσιμο χώρο για το κεφάλι και το φάρδος της καμπίνας, εξίσου σημαντικός παράγοντας για την άνεση των πίσω επιβατών είναι ο «αέρας» για τα πόδια.\nΚαι οι τρεις συγκεκριμένες μετρήσεις γίνονται με τη βοήθεια του… Λυκούργου, μιας συσκευής που προσομοιώνει το πρότυπο ενός μέσου ανθρώπου. Ο «Λυκούργος», λοιπόν, έχει ύψος 1,75 μ. και βάρος 75 κιλά. Με το κάθισμα του οδηγού στην πιο χαμηλή θέση (αν υπάρχει ρύθμιση του ύψους), την πλάτη κάθετη και με τη θέση αυτή σταθερή, γίνονται όλες οι μετρήσεις εκ των υστέρων, για να υπάρχει αντιπροσωπευτική μέτρηση για το χώρο στα πόδια των πίσω επιβατών. Σε περίπτωση που υπάρχει συρόμενο πίσω κάθισμα, ο χώρος για τα γόνατα υπολογίζεται με το κάθισμα στην πιο πίσω θέση.\nΑρκετά, όμως, με τους προλόγους, πάμε στο «κυρίως πιάτο». Πήραμε τα δημοφιλή μοντέλα της C-SUV κατηγορίας, κάναμε τις μετρήσεις μας και καταλήξαμε. Αυτά είναι τα 5 μικρομεσαία SUV στα οποία κάθεσαι... σταυροπόδι.\nΧΩΡΟΣ ΓΙΑ ΤΑ ΠΟΔΙΑ ΤΩΝ ΠΙΣΩ ΕΠΙΒΑΤΩΝ\n1 HONDA CR-V 19,5\n2 FORD KUGA 19,0\n3 VOLKSWAGEN TIGUAN 18,8\n4 HYUNDAI TUCSON 18,0\n5 RENAULT ARKANA 17,5\n5. Renault Arkana 17,5 cm\nΟ πιο «φρέσκος» παίκτης στην αγορά των C-SUV δεν προτάσσει μόνο την σπορτίφ σχεδίαση με την κεκλιμένη πίσω οροφή. Το Renault Arkana πέρα από μοντέρνο είναι και άνετο, τηρουμένων των αναλογιών. Διότι το design του αμαξώματος στερεί μεν πόντους από τον «αέρα» για τα κεφάλια, την ίδια στιγμή όμως η ορατότητα δεν έχει περιοριστεί ολοκσχερώς, ενώ και ο χώρος αποσκευών βρίσκεται σε ικανοποιητικά επίπεδα. Όσον αφορά εκείνο που μας απασχολεί, με 175 χλστ. διαθέσιμο χώρο για τους πίσω επιβάτες το γαλλικό μικρομεσαίο SUV αξιοποιεί στον μέγιστο βαθμό τον μακρύ του μεταξόνιο (2.720 χλστ.), ένα από τα μεγαλύτερα μεταξύ των ανταγωνιστών του.\nΤο Renault Arkana πέρα από μοντέρνο με την εντυπωσιακή κεκλιμένη πίσω οροφή είναι και άνετα, χάρη στο μακρύ (2.720 χλστ.) μεταξόνιο.\n4. Hyundai Tucson 18,0 cm\nΜιλάμε για ένα από τα πιο ευρύχωρα μοντέλα της κατηγορίας που αξιοποιεί τις μεγαλύτερες διαστάσεις στην νέα του γενιά. Το Hyundai Tucson εντυπωσιάζει με τους χώρους του και είναι στις ψηλές θέσεις σε κάθε σημαντική παράμετρο που αξιολογεί ένας οικογενειάρχης. Είτε με τον κορυφαίο χώρο αποσκευών των 577 λτ. (top νούμερο τα 616 λτ. στην full υβριδική έκδοση), είτε με την φαρδιά καμπίνα, είτε με τον χώρο για τα γόνατα των πίσω (3) επιβατών. Για την ακρίβεια, προσφέρει 180 χιλιοστά «αέρα» με ευχάριστο στοιχείο την δυνατότητα ρύθμισης της κλίσης της πλάτης τους. Τα οποία θα θέλαμε, πάντως, να είναι και συρόμενα.\nΕίτε με τον κορυφαίο χώρο αποσκευών, είτε με την φαρδιά καμπίνα, είτε με τον χώρο για τα γόνατα των πίσω (3) επιβατών, το Hyundai Tucson είναι ένα από τα πιο ευρύχωρα μοντέλα της κατηγορίας.\n3. Volkswagen Tiguan 18,8 cm\nΟι μεγάλες εξωτερικές διαστάσεις για τα δεδομένα της κατηγορίας (μήκος 4.486 χλστ.) δίνουν στο Volkswagen Tiguan μία θέση στην λίστα των πιο άνετων C-SUV όσον αφορά τον «αέρα» των γονάτων για τους πίσω επιβάτες. Με 188 χλστ. πρακτικά σημαίνει πως δεν υπάρχει καμία περίπτωση να ακουμπούν τα γόνατα του πίσω επιβάτη στην πλάτη του καθίσματος του οδηγού, ακόμα και αν είναι ιδιαίτερα ψηλός. Σε αυτό συμβάλλει το κατά 18 εκατοστά μετακινούμενο εμπρός-πίσω πίσω κάθισμα, το οποίο μπορεί επίσης να «διπλωθεί κατά 60:40, αυξομειώνοντας ανάλογα και τον χώρο αποσκευών.\nΜε 188 χλστ. «αέρα» για τα πόδια πρακτικά σημαίνει πως δεν υπάρχει καμία περίπτωση να ακουμπούν τα γόνατα του πίσω επιβάτη στην πλάτη του καθίσματος του οδηγού του Volkswagen Tiguan, ακόμα και αν είναι ιδιαίτερα ψηλός.\n2. Ford Kuga 19,0 cm\nΈνα από τα πιο άνετα μοντέλα της C-SUV κατηγορίας, το Ford Kuga, ξεχωρίζει για τον άπλετο χώρο για τα πόδια των πίσω επιβατών. Το αεροδυναμικής και «ρευστής» σχεδίασης μικρομεσαίο crossover της Ford προσφέρει 190 χιλιοστά «αέρα» και διασφαλίζει προνόμια που συναντάμε και στους ανταγωνιστές της λίστας μας. Ενδεικτικά, υπάρχει δυνατότητα για εμπρός-πίσω μετακίνησης του πίσω καθίσματος, ενώ παντού εντοπίζει κανείς φανερές και κρυφές, μικρές και μεγάλες, θήκες για μικροαντικείμενα, που αποτελούν το κερασάκι στην τούρτα πρακτικότητας του Ford Kuga.\nΗ δυνατότητα για εμπρός-πίσω μετακίνησης του πίσω καθίσματος με τις φανερές και κρυφές, μικρές και μεγάλες, θήκες για μικροαντικείμενα αποτελούν το κερασάκι στην τούρτα πρακτικότητας του Ford Kuga.\n1. Honda CR-V 19,5 cm\nΑν και έχει το μικρότερο μεταξόνιο από τα 5 μοντέλα της λίστας μας, το Honda CR-V καταφέρνει να έχει τον περισσότερο «αέρα» για τα πόδια των πίσω επιβατών. Για την ακρίβεια, με 195 χλστ. κυριολεκτικά... παίζεις μπάλα στο εσωτερικό του. Μάλιστα, το επίπεδο πάτωμα και το ικανό πλάτος της καμπίνας κάνει ακόμη και τον μεσαίο πίσω επιβάτη να νιώθει βασιλιάς. Στο σύνολό του το υβριδικό C-SUV των Ιαπώνων είναι πρακτικό, καθώς διαθέτει διαιρούμενη 60:40 δεύτερη σειρά καθισμάτων που μπορεί να αναδιπλώνεται εύκολα και άνετα. Εκτός αυτού, οι επιβάτες του βρίσκουν αναρίθμητους μικροαποθηκευτικούς χώρους, καθώς και τρεις διαφορετικές διαμορφώσεις της κεντρικής κονσόλας.\nΧάρη στα 195 χλστ. διαθέσιμου χώρου κυριολεκτικά... παίζεις μπάλα στο εσωτερικό του Honda CR-C, ενώ το επίπεδο πάτωμα και το ικανό πλάτος της καμπίνας κάνει ακόμη και τον μεσαίο πίσω επιβάτη να νιώθει βασιλιάς.\nΤο advantage των ηλεκτρικών & τα premium DS7 Crossback και Audi Q3\nΜε 210 χλστ. «αέρα» για τα πόδια των πίσω επιβατών, το Volkswagen εκμεταλλεύεται πλήρως την διάταξη της ηλεκτρικής του πλατφόρμας.\nΣτις μετρήσεις που πραγματοποιεί το Test Center του Auto Τρίτη «συμμετέχει» κάθε μοντέλο της αγοράς. Στην παραπάνω λίστα παραθέσαμε τα πιο δημοφιλή C-SUV στον τομέα άνεση πίσω επιβατών βάση χώρου για τα γόνατα. Στην συγκεκριμένη παράμετρο, λοιπόν, κορυφαίο αυτοκίνητο της κατηγορίας είναι το ηλεκτρικό ID.4 με 210 χλστ.. Για όσους δεν γνωρίζουν, τα ηλεκτρικά μοντέλα εκμεταλλεύονται πλήρως την πλατφόρμα που επιτρέπει ακροβολισμένους στο αμάξωμα τροχούς και δημιουργεί ένα μεγάλο μεταξόνιο, χωρίς μάλιστα τούνελ μετάδοσης και άρα καλούς εσωτερικούς χώρους. Κάπως έτσι λοιπόν, η τριάδα συμπληρώνεται με άλλα δύο ηλεκτρικά του VW Group (Skoda Enyaq με 205 χλστ. και Audi Q4 E-Tron με 200 χλστ.). Μεγάλη ευρυχωρία, τέλος, συναντάμε σε δύο premium προτάσεις των μικρομεσαίων crossover. Τα DS7 Crossback και Audi Q3 συνδυάζουν πολυτέλεια και άνεση με χώρο για πόδια στα 188 και 182 χιλιοστά αντίστοιχα.


Οι μεγαλύτεροι μύθοι για τη διατροφή και την άσκηση\nΈχετε ακούσει πολλά για το τι χρειάζεται για να είστε λεπτή, fit και υγιής. Κάποια από αυτά είναι σωστά. Υπάρχουν όμως και κάποια που δεν έχουν καμία σχέση με την πραγματικότητα. Αυτοί είναι οι δέκα πιο διαδεδομένοι μύθοι για τη διατροφή και την άσκηση και οι λόγοι για τους οποίους πρέπει να πάψετε να τους πιστεύετε.\nΤο σώμα στέλνει σήματα πείνας όταν είστε αφυδατωμένη, δεν κοιμάστε αρκετά ή αισθάνεστε ψυχολογικά πιεσμένη. Αν δεν πίνετε αρκετό νερό ή δεν κοιμάστε όσο πρέπει, θα νιώσετε το αίσθημα της πείνας ακόμη κι όταν είστε χορτάτη.\nΕίναι πιο δύσκολο να χάσετε βάρος από το να το διατηρήσετε\n"Πάνω από το 90% των ανθρώπων που κάνουν δίαιτα, ξαναπαίρνουν τα κιλά που έχασαν ή και περισσότερα, μόλις φτάσουν τον στόχο τους" υποστηρίζει ο Joni Rampolla, διευθυντής Διατροφής και Ευεξίας του Medifast. Αν μετά τη δίαιτα, ξαναρχίσετε να τρώτε ότι και στο παρελθόν, θα πάρετε τα κιλά που χάσατε, αφού το αδύνατο σώμα σας χρειάζεται πλέον λιγότερες θερμίδες. Επιπλέον, αν η δίαιτα που ακολουθήσατε δεν ήταν πλούσια σε πρωτεΐνες, είναι πιθανόν να χάσατε περισσότερη μυική μάζα αντί για λίπος. Αυτό δεν είναι καλό, αφού οι μύες καίνε περισσότερες θερμίδες από το λίπος, με αποτέλεσμα να μειώνετε τον μεταβολισμό σας.\nΗ γυμναστική σας κουράζει\nΚαθώς αποκτάτε τη γραμμή σας, νιώθετε και περισσότερη ενέργεια. Σύμφωνα μάλιστα με την προπονήτρια Gina Crome, η καθημερινή άσκηση καταπολεμά την κούραση, καλυτερεύει τον ύπνο και σας βοηθάει να διαχειριστείτε καλύτερα το άγχος.\nΓια να διατηρήσετετο βάρος σας, μπορείτε να γυμνάζεστε 20-40 λεπτά μερικές ημέρες την εβδομάδα. "Αν όμως θέλετε να χάσετες κιλά, είναι καλύτερο να γυμνάζεσαι 45-60 λεπτά κάθε μέρα" συμβουλεύει η Crome.\n"Αν η συνολική πρόσληψη θερμίδων είναι κατάλληλη για να χάσετε βάρος ή να το διατηρήσετε, μπορεί να σε ωφελήσει να φάτε κάτι μετά το βραδινό" υποστηρίζει ο Rampolla. Οι θερμίδες που θα καταναλώσετε το βράδυ, θα φανούν χρήσιμες την επόμενη ημέρα, ακόμη και κατά τη διάρκεια του ύπνου. Για να διατηρήσετε την ενέργεια σας μέσα στην ημέρα, μοίρασε τις θερμίδες, τρώγοντας γεύματα κάθε δύο με τρεις ώρες. Αυτό θα σταθεροποιήσει τα επίπεδα σακχάρου στο αίμα σου και θα νιώθεις χορτάτη. Αν θέλετε οπωσδήποτε ένα βραδινό σνακ, προσπαθήστε να μην ξεφεύγει από τις 200 θερμίδες.\nΓια πιο λεπτούς μηρούς, γυμνάστε τους\n"Ο τύπος της άσκησης που κάνεις, δεν επηρεάζει το πάχος του συγκεκριμένου σημείου" τονίζει η Crome. Ακόμα κι αν κάνετε 100 κοιλιακούς κάθε μέρα, δεν θα καταφέρετε να φτιάξετε μια γραμμωμένη κοιλιά, χωρίς τη σωστή διατροφή, επαρκή ύπνο και ένα ολοκληρωμένο πρόγραμμα γυμναστικής. Θα αναπτύξετε τους μύες της συγκεκριμένης περιοχής αλλά δεν θα χάσετε το τοπικό πάχος.\nΧρειάζεστε υδατάνθρακες μόνο αν γυμνάζεστε\nΑν κάνετε γυμναστική με βάρη θα "φουσκώσετε"\n"Είναι απίθανο να αποκτήσετε ογκώδεις μύες, εκτός κι αν παίρνεις ουσίες όπως στεροειδή αναβολικά, οι οποίες θα αλλάξουν τις ορμόνες σας" τονίζει ο Bosse. "Το χτίσιμο των μυών διαφέρει αρκετά από άντρες σε γυναίκες κι αυτό πρέπει να γίνει κατανοητό" προσθέτει.\n"Ο οργανισμός μας είναι πολύ έξυπνος και είναι προγραμματισμένος να αποτοξινώνεται κάθε μέρα" τονίζει η διαιτολόγος Kristen Carlucci. "Οι άνθρωποι χάνουν κιλά ακολουθώντας αποτοξινώσεις χυμών, όχι γιατί υπάρχει κάποιο μαγικό συστατικό που διώχνει τις τοξίνες και αλλάζει τον μεταβολισμό, αλλά επειδή καταναλώνουν πολύ λίγες θερμίδες. Η κατανάλωση φρούτων και λαχανικών έχουν πολύ θετικά αποτελέσματα, αλλά η αποτοξίνωση με χυμούς επιφέρει μόνο προσωρινά αποτελέσματα. Δεν σας βοηθάνε να μάθετε να τρέφεστε σωστά ώστε να διατηρείτε το βάρος σας" συμβουλεύει.\n"Δεν φταίνε οι υδατάνθρακες από μόνοι τους, αλλά εμείς που δεν μπορούμε να καταναλώσουμε συγκεκριμένες μερίδες" υποστηρίζει η Carlucci. Αντί να αποκλείσετε τους υδατάνθρακες από τη διατροφή σου, μπορείτε να προσέξετε τι και πόσο καταναλώνετε. Προτιμήστε ψωμί και μακαρόνια ολικής άλεσης και φροντίστε να μην ξεπερνάνε σε ποσότητα το ¼ του πιάτου σας.